open-index/open-wikipedia-markdown huggingface dataset:
ViuTV 2022

《**ViuTV 2022**》係香港電視娛樂製作嘅節目，屬ViuTV嘅2022年節目巡禮，將2021年10月13號ViuTV搞嘅「2022年節目發佈會」剪輯出嚟（嗰日受颱風圓規吹襲影響未有接待現場觀眾，只係搞錄影），喺2021年10月16號禮拜六晚20:30-21:45播出。活動亦發佈ViuTV嘅第二隻吉祥物—生菜（Sound Choice）。

## 出席藝人
*司儀：陳安立、沈殷怡、陳俞希、虞逸峯
*表演者：MIRROR（陳瑞輝、王智德、楊樂文、邱士縉、江𤒹生、柳應廷、陳卓賢、盧瀚霆、李駿傑、呂爵安、姜濤、邱傲然）、ERROR（梁業、何啟華、郭嘉駿、吳保錡）、P1X3L（吳啟洋、歐鎮灝、葉振弘）、七仙羽、陳葦璇、張右雨、《全民造星IV》女參賽者
*其他出席者：強尼、駱振偉、陳子豐、曾贊學、黃奕晨、陳郁憲、鄧家禮、魏浚笙、詹朗林、黃慧君、陳嘉倩、王頌茵、練美娟、蔡寶欣、李昭南、譚凱倫、余逸思、蔡宛珊、羅沛琪、李炘頤、張沛樂、鄭伊琪、米露迪、李敏

## 介紹節目
### 綜藝娛樂
*《神的女主角》
*《香港秘密搜查官》
*《Have A Sweet Gym》
*《我不是廢老》
*《聲戰》（最終定名《聲控鬥室》）

### 一小時皇牌真人騷
*《肥美人》
*《女金剛》

### 原創劇
*《季前賽》
*《IT狗》
*《反起跑線聯盟》
*《I SWIM》
*《冥冥之中》
*《940920》
*《塵沙惑》
*《三命》

### 週末節目
*《週六好戲勢》
*《Theatre 96》（ViuTVsix）
*《恐怖醫學》
*《Chill Club》
*谷德昭合作項目（最終定名《爆谷一周》）
* 《NBA美國職業籃球賽》
* 《英格蘭超級聯賽》（ViuTVsix）
* 《西班牙甲組足球聯賽》（ViuTVsix）
*《全民造星IV總決賽》（12月25號播）
*《Chill Club 推介榜年度推介 21/22》

## 表演
*開場：《全民造星IV》參賽者 跳唱《前傳》
*P1X3L、七仙羽 跳唱《OMG》
*張右雨 跳唱《One Woman Amy》
*陳葦璇、HiJack、DJ Jeffery 跳唱《Hey Mama》
*ERROR 跳唱《我們不Chok》
*MIRROR 跳唱《BOSS》

## 出面網頁
*ViuTV：ViuTV 2022

## 電視節目變遷
拉闊音樂會 風火雷電

《**拉闊音樂會 風火雷電**》（）係香港商業電台叱咤903主辦嘅演唱音樂會，由林家謙、姜濤、柳應廷、Tyson Yoshi演唱，喺2021年9月27號（禮拜一）19:30-21:30喺亞洲國際博覽館1號展館搞，部份門票收益會撥捐東華三院。四位歌手林家謙、姜濤、柳應廷、Tyson Yoshi分別代表「風、火、雷、電」四個元素，呼應音樂會主題。

呢場音樂會喺2021年10月23號（禮拜六）20:30-23:00喺ViuTV播，冇網上重溫。節目嘅電視直播收視係4.2點，係ViuTV嗰個禮拜收視冠軍。

而喺電台方面，呢場音樂會亦都曾經剪輯過，分別喺雷霆881同埋叱咤903兩個電台度做錄音重播。

## 歌單

## 電台重播

## 出面網頁
*商台情報站 | 拉闊音樂會風火雷電 林家謙 x 姜濤 x 柳應廷 x Tyson Yoshi
*拉闊音樂會 林家謙 x 姜濤 x 柳應廷 x Tyson Yoshi (錄音轉播)
*東華三院受惠項目：天然養生靈芝呈獻拉闊音樂會風火雷電【林家謙 x 姜濤 x 柳應廷 x Tyson Yoshi】GOGOX 速遞廣東歌（27.9.2021）
*亞洲國際博覽館：天然養生靈芝呈獻 拉闊音樂會風火雷電【林家謙 x 姜濤 x 柳應廷 x Tyson Yoshi】GOGOX 速遞廣東歌

## 電視節目變遷
銀行牌

**銀行牌**（）係法律上一間金融機構想做銀行一定要攞嘅一個牌。一般嚟講，一間機構實要攞到呢個牌先至可以嗌自己做「銀行」，如果冇銀行牌但嗌自己做「銀行」嘅話就算係犯法。

經濟學上一般認為，銀行牌起到保障普羅消費者同投資者嘅作用：銀行服務呢家嘢如果交俾靠唔住嘅機構搞嘅話，可以好大件事，例如想像家陣有間銀行，佢哋技術唔夠好，啲資訊系統設計得唔夠穩陣，搞到有黑客成功噉偷走嗮啲客嘅錢，就會搞到好多消費者同投資者損手爛腳；噉亦都表示由政府嘅角度睇，銀行靠唔住會有損啲人儲錢同投資嘅意慾，而投資係創造財富嘅必要一環；所以正路嚟講，一個國家或者地區嘅政府都會嚴格噉評估一間金融機構喺各方面嘅表現，睇吓佢係咪靠得住，間機構表現夠好政府先至會俾個牌佢做銀行。

## 睇埋
*金融法
## 文獻
*Mugarura, N. (2016). The "EU Brexit" implication on a single banking license and other aspects of financial markets regulation in the UK. *International Journal of Law and Management*.
*Shaffer, S. (2001). Banking conduct before the European single banking license: A cross-country comparison. *The North American Journal of Economics and Finance*, 12(1), 79-104.
平衡熱力學

**平衡熱力學**（英文：**equilibrium thermodynamics**）係熱力學嘅一個子領域，專門運用熱力學平衡嘅概念嚟研究熱力學系統當中嘅物質同能量轉變。

## 文獻
*Adkins, C.J. (1983). *Equilibrium Thermodynamics*, 3rd Ed. Cambridge: Cambridge University Press.
非平衡熱力學

**非平衡熱力學**（英文：**non-equilibrium thermodynamics**）係熱力學嘅一個子領域，專門研究唔係處於熱力學平衡嘅系統，會用熱力學上常用嘅變數嚟表述呢啲系統以及呢啲系統隨時間嘅變化。

## 文獻
*Kleidon, A., Lorenz, R.D., editors (2005). *Non-equilibrium Thermodynamics and the Production of Entropy*, Springer, Berlin.
縮放用家介面

**縮放用家介面**（英文：**zooming user interface**，**ZUI**）係指個圖像用家介面俾用家揀個畫面嘅其中一部份並且放大嗰部份嚟睇。

## 攷
對話系統

**對話系統**（英文：**dialogue system**）係指一個電腦系統設計到想佢曉同人類傾偈，用語音或者文字都得，廣義上可以包埋曉用手語溝通嘅電腦系統。
## 睇埋
*自然語言處理
## 參考資料
虛擬助理

**虛擬助理**（英文：**virtual assistant**）係指曉按照用家（用自然語言）俾嘅指令嚟做嘢嘅電腦軟件。同傾偈機械人唔同嘅係，虛擬助理係攞嚟做嘢嘅（例如幫手執啲文件），而傾偈機械人係攞嚟做娛樂消閒用途嘅。

## 睇埋
*傾偈機械人
## 攷
資產抵押證券

**資產抵押證券**（英文：**asset-backed security**，**ABS**）係證券嘅一種，指個證券嘅價值當中有一部份係嚟自某柞特定嘅資產嘅。

## 睇埋
*股票市場
*債券市場
聲搜尋

**聲搜尋**（英文：**voice search**）係指俾用家靠講嘢嘅聲嚟叫部電腦摷嘢。

## 睇埋
*語音識別
## 攷
多點觸控

**多點觸控**（英文：**multi-touch**）係指個觸控用家介面曉應對多個唔同點嘅力俾反應，即係例如一個輕觸式熒幕能夠俾用家同時掂住多個點嚟操作。

## 睇埋
*輕觸式熒幕
## 攷
手指追蹤

**手指追蹤**（英文：**finger tracking**）係指一部電腦探測「用家啲手指喺邊個位置」嘅能力。呢種功能喺虛擬實境等嘅技術當中會用到。

## 睇埋
*輕觸式熒幕
## 攷
爛樹排

**爛樹排**（英文：**Lan Shue Pai**）係香港新界北區嘅一個島，喺吉澳海，島上面冇人住。
虎王洲

**虎王洲**（英文：**Fu Wong Chau**，舊時叫**湖洋洲**）係香港新界北區嘅一個島，喺印洲塘，屬船灣郊野公園（擴建部份），島上面冇人住。
青洲 (北區)

**青洲**（英文：**Tsing Chau**）係香港新界北區嘅一個島，喺吉澳海，島上面冇人住。
執毛洲

**執毛洲**（英文：**Chap Mo Chau**）係香港新界北區嘅一個島，喺印洲塘，島上面冇人住。
鸕鶿排 (北區)

**鸕鶿排**（英文：**Lo Chi Pai**，又叫**鬼洲**）係香港新界北區嘅一個島，喺鴨兜排南面，島上面冇人住。
紅排

**紅排**（英文：**Hung Pai**）係香港新界北區嘅一個島，喺印洲塘，但唔屬印洲塘海岸公園，島上面冇人住。
高排 (北區)

**高排**（英文：**Ko Pai**）係香港新界北區嘅一個島，喺吉澳南面，島上面冇人住。
施沙高雷力士

**施沙高雷力士**（，）係古巴裔加拿大籍男芭蕾舞者。而家係皇家芭蕾舞團首席，曾經贏得洛桑芭蕾舞大獎賽，亦曾經喺英格蘭國家芭蕾舞團出任首席。

## 早年生平
高雷力士出生於墨西哥城，自幼係加拿大接受父母薰陶。阿爸和蘇士高雷力士（Jesus Corrales）曾係皇家溫尼伯芭蕾舞團同滿地可大加拿大芭蕾舞團嘅首席。阿媽坦尼亞（Tania Morales）曾經係古巴國家芭蕾舞團嘅獨舞家，後來都入過溫尼伯芭蕾舞團。4歲施沙高雷力士就曾經喺溫尼伯芭蕾舞團嘅蝴蝶夫人上台。其後更喺珍妮花露柏絲主演電影《談情共舞 (Shall We Dance?)》以童星出道。 2008年佢更加贏得魁北克盃體操大賽。 同年佢加入加拿大國家芭蕾舞團嘅附屬學校，後來更做咗芝加哥版嘅跳出我天地劇場版嘅主角。 芝加哥嘅劇場版完結，佢更隨團到多倫多演出。 巡演結束後，佢返返芭蕾舞學校。

## 芭蕾舞生涯
2013年高雷力士贏得洛桑芭蕾舞大獎冠軍。但佢無接受大獎獎學金，而係跟阿媽，喺挪威芭蕾舞團繼續訓練。 2014年佢加入美國芭蕾舞劇院嘅青年工作室舞團，期間更贏得美國青年芭蕾舞大獎賽。

高雷力士 2015年加入英格蘭國家芭蕾舞團，次年贏得舞團嘅最具潛力新人獎。2017年更加躍升為首席，並以《海盜》贏得接傑出演員獎。次年被美國《舞蹈》雜誌選為頭廿五值得觀察新星。 

2018年佢轉投皇家芭蕾舞團，為一等獨舞者。 2019年，佢以麥美倫《羅密歐與茱麗葉》，2019年5月首次喺皇家芭蕾登台，當日舞伴法查斯嘉希活後來更加成為佢女友。  2021年5月，高雷力士獲晉升為皇家芭蕾嘅首席演員。

## 備註


## 出面網頁
*
馬修博

**馬修博**（，）係英國一位男芭蕾舞蹈員，而家係皇家芭蕾舞團首席。

## 早年生涯
博1993年喺利物浦出世。亞媽係一位會考舞蹈科教師，亞爸都係從事藝術教育。佢6歲開始習舞，11歲入皇家芭蕾舞學校，2013年畢業，但因為膝傷無法參與畢業表演。

## 職業生涯

博係2013/14舞季加入皇家芭蕾舞團，2015年成為領舞，2016年成為獨舞，2017年成為一等獨舞者。

博嘅生涯突破點發生係2018年3月，佢喺一場《芝莎》嘅表演中途，被通知代替受傷嘅明星大衛海伯格。佢只係跳過呢個角色一次，而且未喺皇家芭蕾表演過全劇主角嘅情況下，成功同劇團首席，俄羅斯明星娜塔麗亞奧斯波娃完成剩低劇目。博嘅頂替贏得觀眾嘅企立鼓掌致意，並獲《倫敦時報》盛讚。當年7月，佢就獲晉升首席演員。而當年12月，佢請假到馬修伯恩嘅劇團，出演男版《天鵝湖》中嘅天鵝，共計32場。

2020年，博成為BBC紀錄片《把竿幫嘅男人》嘅主角。喺武漢肺炎大爆發後，佢嘅復出表演，佢同舞伴瑪雅拉瑪姬莉只有5日時間學識隻雙人舞就要上台。

## 私人生活
2018年嘅資訊顯示，博住喺倫敦嘉立咸。疫情期間，同舞伴瑪雅拉瑪姬莉成為男女朋友。

## 參考
Nessun Dorma

《**Nessun dorma**》係普契尼最後一部歌劇《杜蘭朵》嘅詠嘆調。1990年英國廣播公司用咗呢隻歌做當年1990年FIFA世界盃嘅主題曲後，令佢出名。

## 歌詞
: 

: 

: 

: 

: 

: 

:

: 

: 

: 

: 

: 

: 

: 

## 參考
牛津-阿斯利康疫苗

**牛津-阿斯利康疫苗**（，代號**AZD1222**，商品名**Covishield**同埋**Vaxzevria**）係英國牛津大學同阿斯利康藥廠針對武漢肺炎而研發嘅病毒載體疫苗。

呢隻疫苗本嚟係香港武漢肺炎疫苗接種計劃嘅其中一隻疫苗選擇，但香港政府一路都未出批文，2021年10月更宣佈將疫苗全數捐畀第啲國家。
東岸公園主題區

**東岸公園主題區**（**East Coast Park Precinct**）係香港一個公園，喺香港島東區炮台山嘅維多利亞港海皮。第一期喺2021年9月25號開幕，位置喺屈臣道西面，面積約莫9800平方米，前身係中環及灣仔繞道嘅工地。

東岸公園主題區第一期嘅特色包括有頭一條向公眾開放嘅維港防波堤，全長約莫100米，最篤係中環及灣仔繞道嘅東面排風口，因為外形似杜拜帆船酒店，又有「東方小杜拜」之稱。另外，場地另一特色係展出頭一個用維港做主題嘅大型字型藝術裝置「香港之光」，由「VICTORIA HARBOUR」15個字母嘅發光裝置組成。

東岸公園主題區第二期預計喺2026年開放。

## 睇埋
*東岸板道

## 參考

## 出面網頁
*北角「東岸公園主題區」 - 海濱事務委員會
香港醫務委員會

**香港醫務委員會**（，簡稱**醫委會**）係香港法定機構，根據香港法例第161章《醫生註冊條例》成立，專門處理香港執業醫生嘅註冊同紀律規管工作。

## 出面網頁
*香港醫務委員會
海帆道

**海帆道**（）係香港九龍大角嘴一條路，南面接住櫻桃街近住櫻桃街隧道，北面係掘頭路，近住中華電力大角咀變電站，隔一條行人路就係連翔道。

## 沿路主要建築
*維港灣
*中銀中心
*奧海城一期
*浪澄灣
*凱帆軒
*大角嘴天主教小學 (海帆道)
*官立嘉道理爵士中學 (西九龍)
*中央人民政府駐香港特別行政區維護國家安全公署總部（準備起）
玻璃心 (歌)

《**玻璃心**》（）係馬來西亞歌手黃明志同陳芳語喺2021年10月15號推出嘅單曲，一推出就受到歡迎，唔夠兩日就獲得過百萬點擊率。黃明志話首歌係「一首充滿了粉紅色的浪漫甜蜜情歌」，短短4日更加突破750萬觀看人數，同時亦喺香港、台灣、馬來西亞同新加坡熱門排行榜上面排第一。作品入面唔少元素都被認為係針對中國共產黨指諷刺小粉紅同中國大陸唔同嘅社會問題，引起唔少迴響，包括新浪微博對兩位歌手嘅言論自由打壓，並將黃明志同陳芳語兩人嘅作品全面下架、禁播。

## 爭議內容
歌詞中反覆出現嘅「NMSL」、熊貓、棉花、蝙蝠、韭菜、玻璃碎片等，又提到「不明白／到底辱了你哪裡」、「出征」、「共同富裕」等，被人話踩正中共嘅政治敏感紅線。

## 拍攝場地
錄影帶喺台灣宜蘭縣嘅「兔子迷宮礁溪浴場」拍攝。片項熊貓扮演者玩嘅場景取景嚟自浴場哈比村，陳芳語裏面唱歌嘅粉紅球池樣係浴場設施嘅一部分。兩者都開放畀到訪者參觀。  

## 後續反應
新浪微博封禁咗兩位主唱歌手嘅戶口，隨後中國大陸各大音樂平台都將佢哋嘅歌落架，唔少中國大陸網民支持呢啲打壓兩位歌手言論自由嘅做法。

不過，陳芳語對於被新浪微博打壓言論自由就顯得唔在乎，反而表現得好開心，仲親自錄影〈玻璃心〉清唱改詞版片，話自己仲有Facebook同IG，仲話「RIP weibo」，有唔少歌迷讚佢好嘢。而黃明志就喺佢Facebook發帖話「說者無意，聽者有心，這就明明只是一首情侶之間打情罵俏的歌曲而已，表示這支籌備了很久的MV有很多值得注意的細節，只要一直按暫停就會有驚喜。」。

## 榜單成績

## 獎項

## 參考

## 出面網頁
*黃明志, 陳芳語(Namewee, Kimberley Chen) - 玻璃心(Fragile) - KKBOX
張盛聞

**張盛聞**（）係馬來西亞政治人、馬來西亞華人公會黨員。現任馬華總秘書，曾任教育部第二副部長、馬華青年團總團長。

## 出面網頁
巴黎紅禍

《**巴黎紅禍**》（，），又譯《**中國人在巴黎**》，係1973年法國電影，由尚揚安執導。故仔講中國人民解放軍入侵西歐，佔領法國統治嗰陣嘅情況，諷刺嗰時唔少法國人崇尚毛澤東主義嘅現象。
國殤之柱

**國殤之柱**（，）係丹麥雕塑家高志活嘅雕塑作品，總共有四座，分別喺意大利羅馬、香港、墨西哥恰帕斯同埋巴西巴西利亞，當中以香港嗰座最出名，喺1997年為咗紀念六四事件而創作。

## 香港國殤之柱
香港嘅國殤之柱先喺1997年維園六四燭光晚會展出，之後被香港大學學生移送到香港大學校園，嗰時香港大學學生會通過將國殤之柱永久擺放喺香港大學學生會前面。

2021年10月，香港大學要求移走國殤之柱，高志活計劃將佢到其他國家繼續展示。同年12月，國殤之柱被港大校方單方面移除，引嚟唔少批評。

## 參考
藍環八爪魚

**藍環八爪魚**（英文俗名：**blue-ringed octopus**；學名：*Hapalochlaena*）係八爪魚裏面嘅一個屬，生活喺太平洋同印度洋嘅潮池同珊瑚礁。佢哋出嗮名身上有好樣眼嘅藍色環狀花紋，同時亦都係最毒嘅海洋生物之一，咬一啖經已能夠令一個大人喺幾分鐘之內死亡。
## 攷
克里希那穆提

**克里希那穆提**（，）係印度作家，因為走訪世界多國演講宣揚慈悲精神而出名。
## 出面網頁
安祖卡利之

**安祖卡利之**（英文：**Andrew Carnegie**，）係美國鋼鐵業大亨，係嗰時世界第二大首富，排石油大亨洛克菲勒後面。
愛比克泰德

**愛比克泰德**（希臘文：**Epíktētos**，）係古羅馬希臘裔哲學家，屬斯多葛主義。佢本嚟係奴隸，兼跛咗隻腳。
## 出面網頁
海洋生態系統

**海洋生態系統**（英文：**marine ecosystem**）係指海入面或者海邊嘅生態系統，例子有珊瑚礁。

## 分類
*海邊：海邊係指陸地同海之間嘅交界；呢啲空間經已充滿咗好多生命活動，例如係會上沙灘生蛋嘅海龜、喺海邊捉魚嘅各種海鳥、同埋俾浪沖咗上岸嘅各種生物（常見嘅有海星同白蚱）呀噉。除此之外，有好多主要响陸地上生活嘅動物都會喺海邊嗰度徘徊，想執一啲俾浪沖咗上岸嘅生物嚟食。
*遠洋帶（pelagic zone）：遠洋帶係指開放嘅海（open sea），即係指個海當中遠離陸地嘅一橛，一笪遠洋帶可以想像成一個由水組成嘅圓柱體，周圍都掂唔到陸地；遠洋帶因為養份比較少（唔似得例如珊瑚礁噉，有大柞植物喺度聚集同埋做光合作用生產養份），所以相對嚟講冇咁多生命活動。順帶一提，遠洋帶嘅生命活動往往都會為深海提供養份－喺遠洋帶死咗嘅動物會沉落去深海嗰度，成為深海生物嘅養份來源。
*珊瑚礁（coral reef）：珊瑚礁係地球上最密集最多樣嘅生境之一，係由珊瑚等曉累積鈣嘅動物喺岩石上面建立嘅，會吸引好多生物－例如係會食珊瑚嘅棘冠海星，仲有係小丑魚等鍾意匿埋喺珊瑚入面避開獵食者嘅細魚噉，都會喺珊瑚礁嗰度聚集。珊瑚礁呢家嘢喺熱帶嘅淺水區嗰頭最常見，不過都有啲珊瑚能夠生存喺凍啲或者深啲嘅水嗰度。
*深海：一般嚟講，海面以下超過 1,000 米深嘅區域就可以算係深海；一到咗超過 1,000 米深，太陽光就完全穿透唔到，所以深海係漆黑一片嘅，亦即係話喺呢啲地方，植物做唔到光合作用，所以深海唔會有動物係食草嘅，呢啲動物一係就食肉，又或者食腐（食嗰啲由遠洋帶沉落嚟嘅死屍）；亦都有啲深海動物曉靠唔尋常嘅方式嚟攞生存所需嘅能量，例子包括由海底火山噴出嘅熱能嗰度攞能量維生嘅巨型管蟲。
... 等等。

## 睇埋
*海洋生物學

## 攷

## 拎
*
夏拔馬古沙

**夏拔馬古沙**（德文：**Herbert Marcuse**，）係德國裔美國哲學家，屬法蘭克褔學派，係新左翼其中一位代表人物。
內獅車站

**內獅車站**係臺灣鐵路管理局南迴線嘅鐵路車站，位於屏東縣枋山鄉，加祿至枋山車站之間。呢個名喺來自一旁嘅獅子鄉內獅村，車站喺1992年10月5號，最初係簡易站，並由加祿車站管理，後來喺1993年11月1號降為招呼站。內獅車站進出旅客甚少，以2017年全年為例，上車人數150人，落車人數241人，運量每日得一個人左右，而家係臺鐵客運量其中一個最低嘅車站。未來呢個站將會成為臺鐵恆春線嘅轉運站，計畫運行直通新左營車站，目前已廢棄嘅站體都將會改建。

## 參考
陳芳語

**陳芳語**（；；）係臺灣出道嘅澳洲女歌手，澳洲墨爾本出世，2009年移居臺灣，2012年出道。

佢讀過維多利亞州私立女子丁登文法學院；14歲同韓國JYP簽約，並喺美國受訓。2010年，參加台灣第六屆《超級星光大道》嘅踢館賽，連續四星期挑戰贏嗮。2011年，去中國大陸參加《激情唱響》，晉身18至24歲組嘅18強。2012年4月27號發行陳芳語同名專輯《Kimberley》並且出道。2013年12月25號出第二張專輯《Kimbonomics金式代》，2017年參與電影《大娛樂家》做原唱之一，2017年12月8號發行第三張專輯《#Tag Me》。2018年，參加中國大陸選秀節目《創造101》，但期間遇到連串不愉快事件。2021年，同黃明志合作推出單曲《玻璃心》，喺YouTube上迅速走紅，唔夠一個禮拜已經有超過一千萬人次收睇，並喺香港同臺灣熱門排行榜上到榜首。

## 生平
### 早年生活
1994年5月23號，陳芳語響澳洲墨爾本嘅一個馬來西亞華裔移民家庭中出世，父母都係馬來西亞砂拉越州詩巫移民嘅閩東人；父親祖籍福建古田，母親祖籍閩清。

## 音樂作品
### 錄音室專輯

### 單曲

### 影視／廣告歌曲

### 同其他人合唱

### 音樂錄影帶

## 參考

## 出面網頁

*
*
*
*
以利沙

**以利沙**（），天主教譯**厄里叟**，係希伯來聖經入面記載嘅一位人物，係北國以色列入面一位先知，本身係另一位先知以利亞嘅學生。

## 生平
以利沙係亞伯米何拉（Abel-meholah）人，佢最初係農夫，後嚟被先知以利亞揀選成為徒弟。當以利亞用外袍掟喺佢身上時，佢即時放低耕作嘅工作，跟隨以利亞（《列王紀上》19:19-21）。

當以利亞被火車火馬接升天之後，以利沙繼承咗佢嘅先知職責，並得到雙倍嘅靈恩，開始咗長達六十年嘅先知生涯（《列王紀下》2:9-15）。

## 神蹟事蹟
以利沙生平行咗多個神蹟，顯示佢得到上帝嘅能力：
*分開約旦河：以利沙用以利亞嘅外袍擊打約旦河，河水分開，佢行乾地過河（《列王紀下》2:14）。
*治好耶利哥嘅水源：佢用鹽治好耶利哥城有毒嘅水源，令水變得清甜（《列王紀下》2:19-22）。
*寡婦嘅油罐：以利沙祝福一位寡婦，令佢嘅油罐油源源不絕，幫佢解決經濟困難（《列王紀下》4:1-7）。
*復活書念婦人嘅仔：以利沙喺書念（Shunem）一位好心婦人屋企住過，後來佢祝福嘅仔死咗，但以利沙將佢復活（《列王紀下》4:18-37）。
*治好乃縵嘅大痲瘋：以利沙指示敘利亞將軍乃縵喺約旦河浸七次，令佢嘅大痲瘋病得醫治（《列王紀下》5:1-14）。
*浮起斧頭：以利沙將掉咗喺水入面嘅斧頭浮起，幫助門徒取回（《列王紀下》6:1-7）。

## 以利沙嘅教訓
以利沙唔單止係神蹟嘅工人，佢亦係一位教訓以色列民嘅先知，提醒佢哋要忠於耶和華，唔好拜偶像。

## 宗教地位
以利沙喺猶太教、基督教同伊斯蘭教入面都係重要嘅先知：
*猶太教：以利沙係繼以利亞之後嘅偉大先知，並以佢嘅忠誠同信心為榜樣。
*基督教：以利沙被視為上帝能力嘅彰顯，佢嘅神蹟喺新約入面亦被提及，並預示耶穌基督嘅救贖。
*伊斯蘭教：以利沙（阿拉伯文：اليسع‎，Al-Yasa）係一位先知，被認為係引導人哋信靠真主（Allah）。

## 參考
海洋生物

**海洋生物**（）泛指主要住喺海入面或者海邊嘅生物。到咗廿一世紀初，海都仲係有好多人類未探索過嘅地方，所以原則上有好多海洋生物物種都係人類未發現嘅。不過就算係噉，齋睇已知嘅物種嘅話，已經睇得出有好多門同綱嘅生物都物種係住喺海裏面嘅。例如淨係睇脊椎動物，無論係魚、哺乳類（例如鯨魚）、雀鳥（例如企鵝）、爬蟲類（例如海龜）都有成員係住喺海入面或者海邊嘅。

## 魚

魚當中有大約 60% 嘅物種係住喺鹹水入面嘅（鹹水魚），而直至 2016 年為止，已知有成超過 20,000 個物種嘅魚係住喺海裏面嘅，第啲脊椎動物嘅綱（爬蟲類等）加埋都冇魚咁多屬海洋生物嘅成員。海魚好多變：包括咗好似三文魚同吞拿魚等組成糧食重要部份嘅魚；亦都有好似小丑魚等因為外形俾人覺得好睇而常見於水族館嘅魚，當中小丑魚仲受歡迎到做埋電影嘅主角。

海魚仲包括埋好似鯊魚等大型嘅魚。有好多物種嘅鯊魚都係大條又兇猛嘅獵食者；例如大白鯊噉，一條成年嘅大白鯊閒閒哋去到 4.5 米長，大條嘅乸仲可以去到成 6 米咁長，去親乜嘢環境都會成為嗰度嘅頂級獵食者（apex predator；喺食物鏈最高級位置嘅物種）。而喺廿一世紀初，鯨鯊係世上最大條嘅魚（好似**鯨**魚噉嘅**鯊**魚）－根據紀錄，已知最大條嘅鯨鯊有成 18.8 米咁長，佢哋嘅巨型身體令到獵食者難以獵殺佢哋，亦令到鯨鯊呢個物種冇天敵。

## 爬蟲類

有好多爬蟲類都係住喺海入面或者海邊，又或者係最少會花好多時間喺海入面活動，當中比較出名嘅有海龜、灣鱷同海蛇呀噉。值得留意嘅係，海洋爬蟲類雖然游水冇問題，但多數都需要返上陸地嗰度生蛋，所以通常都會住喺比較近陸地同淺水嘅海域，好少可會出到去遠洋帶嗰度；例如係海龜噉，海龜就出嗮名啲乸喺交配過後會爬上沙灘嗰度喺沙入面掘窿生蛋，而啲海龜仔出咗世之後就會成大羣噉一路嘗試避開想獵食佢哋嘅海鳥一路爬返入去海度，形成一個吸引好多人睇嘅奇觀。

## 雀鳥

海鳥泛指住喺海入面或者海邊嘅雀鳥，比較出名嘅例子有海鷗、信天翁同企鵝呀噉。海鳥好多時都係靠食魚嚟維生，例如企鵝就出嗮名游水叻，雖然佢哋喺陸地上唔係咁快，但喺水入面就能夠做到以每個鐘 36 km 咁快嘅速度嚟游，用呢種速度嚟捉魚食或者避開獵食者，而且仲能夠喺冇任何嘢幫助嘅情況下潛水潛到去成 170 至 200 米咁深嘅水嗰度。原則上，海鳥淨係包括一啲會大部份時間喺海入面或者海邊活動嘅雀鳥，但有啲俾人當係海鳥嘅雀鳥有陣都時會飛去內陸啲嘅地方，可以去到離海邊幾千哩咁遠，例如海鷗就係噉。

## 哺乳類

海洋入面嘅哺乳類動物包括咗鯨魚、海牛、鰭足目（包括海獅、海豹、海象）、海獺同埋北極熊呀噉。呢啲動物當中有啲係完全靠個海生活咁滯嘅，例如鯨魚就係噉，一上咗陸地會死得好快；有啲海洋哺乳類就係多數時間住喺水入面，但會上岸做某啲重要嘅生命活動，例如海獅身體結構明顯啱游水多過喺陸地上面行，但佢哋會上陸地嗰度交配；另一方面，海獺同北極熊嘅身體結構明顯適合喺陸地上面活動（有發達嘅髀），會花相當多嘅時間喺陸地上面活動，但喺有必要（例如要獵食喺水入面嘅獵物）嗰陣會落水。

值得留意嘅係，海洋哺乳類進化到好識汆水：哺乳類動物實係用肺嚟唞氣嘅，唔似得魚噉可以用鰓直接由水嗰度攞氧，呢點就連海洋哺乳類都唔例外，所以就算係好似鯨魚呢啲靠水生存嘅海洋哺乳類都好，都梗要每隔一段時間就返上去水面嗰度唞吓氣；不過呢啲動物物種當中有啲就進化到極之擅長閉氣同潛水，例如抹香鯨喺呢點上就好出名－抹香鯨喺水面唞咗一吓氣之後，就能夠連續噉喺水底嗰度活動一路閉氣閉成兩個鐘頭咁耐。

## 無脊椎動物

除咗脊椎動物之外，有好多個門同綱嘅無脊椎動物都有成員係住喺海入面或者海邊嘅，甚至乎係成個門或者綱嘅物種都係以海洋生物為主嘅。出名嘅海洋無脊椎動物有櫛水母、白蚱同海葵等嘅刺胞動物、軟體動物（包括魷魚同八爪魚等嘅頭足綱動物）、節肢動物（包括蟹同龍蝦等嘅甲殼動物）同埋海綿動物呀噉；當中海綿動物就出名在歷史久遠得好交關－對化石做嘅研究顯示，海綿動物早喺 5 億 4,100 萬年（寒武紀）甚至更早之前嘅時代經已存在。

海洋無脊椎動物相當多樣化：有啲海洋無脊椎動物極之簡單，「原始」到連腦都冇，例如白蚱噉就冇腦，而且全身得嗰 5,600 粒神經細胞左右（相比之下，人腦有成 8.6 × 1010 粒神經細胞咁多）；另一方面，八爪魚都係無脊椎動物，但全身就有成 5 億粒神經細胞，出咗名喺動物之中智能高，曉用架生，而且仲試過有水族館養嘅八爪魚能夠呃到水族館嘅工作人員並且逃離水族館。

## 註釋

## 引述
龍涎香

**龍涎香**（）係抹香鯨嘅消化系統會產生嘅一種化學物質，固體、燒得著、淡灰或者黑色。新鮮嘅龍涎香聞落有陣好似屎噉嘅除，但擺得耐會開始變香。

龍涎香出咗名可以攞嚟整香水，會令啲香水陣香味變得更加持久。

## 攷
海蛇

**海蛇**（英文：**sea snake**；學名：*Hydrophiinae*）係一科嘅蛇，識游水住喺海入面，多數物種都有毒。
遠洋帶

（）係指「開放嘅海」，即係指個海當中遠離陸地嘅一橛。一個遠洋帶可以想像成一個由水組成嘅圓柱體，掂唔到陸地。
八國聯軍乃正義之師

《**八國聯軍乃正義之師**》係一部由台灣時報文化喺2021年7月20號出版嘅書，作者係劉淇昆。

內容對於八國聯軍同中國嘅戰爭持有相對於中國官方唔同嘅觀點，形容八國聯軍係一支因為人道危機而不得不興嘅仁義之師，有關歷史係被華人歪曲誤解最嚴重嘅一段中國近代史。

書嘅內容提及，當時八國聯軍目的其實係解救被困京城、危在旦夕嘅各國外交官同埋正在被中國政府大屠殺嘅外國傳教士、僑民同埋華人基督徒。而且，清廷既然向西方各國正式宣戰，外國聯軍攻佔天津，威逼京城，亦係理所當然。早喺2013年9月，劉淇昆就已經寫咗文解釋過類似嘅觀點，形容當時係大清政府係宣戰在先，西方各國並無滅亡中國嘅打算，主要係向清廷施壓同埋教人。

## 反應
由於呢本書同中國官方觀點唔同，親中陣營民建聯立法會議員葛珮帆就話呢本書歪曲歷史，令人憤怒。另外，喺2021年10月，香港誠品書店販售呢本書，被指涉嫌違反《港區國安法》後，之後本書要下架。

## 參考
換命真相

《**換命真相**》（英文：**Take Two**），前名《**逆襲人生**》，係香港無綫電視製作嘅時裝電視劇，由譚俊彥同鄧佩儀領銜主演，由張頴康、朱敏瀚、蔣家旻、劉佩玥、陳庭欣、林韋辰、林凱恩同鄭子誠聯合演出，監製黃偉聲。故仔講男主角返去半年前嘗試阻止多個悲劇嘅發生。呢套劇亦係四套無綫電視「邁向55週年」台慶劇嘅其中一套。

## 演員表
*譚俊彥 飾 時光（Timothy）
*鄧佩儀 飾 張旻（Hailey）
**後生版由黎康祺飾演
*張頴康 飾 袁佑勳（Nicholas）
*朱敏瀚 飾 朴寶劍
*蔣家旻 飾 歐陽家純（Alice）
**後生版由羅毓儀飾演
*劉佩玥 飾 楊紫山（Purple）
**後生版由倪嘉雯飾演
*陳庭欣 飾 朱筱筱（Vanessa）
**後生版由吳天兒飾演
*林韋辰 飾 康永仁
*林凱恩 飾 康仲琪
*鄭子誠 飾 英耀華

## 出面網頁
* 換命真相 - 主頁 - tvb.com
*
青年心城之撐起青春

《**青年心城之撐起青春**》（英文：**Heart City Hong Kong, Prop Up Youth**），前名《**青年心城**》，係香港無綫電視製作嘅時裝電視劇，由林正峰同游嘉欣領銜主演，施焯日、黃紫恩、黃頌明、王虹茵、黃美棋同林子超聯合演出，監製林肯。故仔講一班共享工作空間嘅後生仔面對嘅生活困難。

## 出面網頁
* 青年心城之撐起青春 - 主頁 - tvb.com
生前喪禮

**生前喪禮**，又叫**生前葬禮**，係為仍然在生嘅人舉辦嘅模擬喪禮，呢種活動，喺日本、韓國、美國、英國等地方已經越嚟越普遍。香港一位患有皮膚癌嘅藝術家陳偉霖，亦曾經舉辦過佢嘅生前喪禮。

## 簡介
生前喪禮會邀請多年嚟一直都好關照自己嘅親朋好友參加，以表達對佢哋謝意。喪主本來冇可能參加自己嘅喪禮，呢個喪禮可以按照合佢心意嘅方式進行。生前喪禮唔一定要有宗教儀式，可以播放喪主鍾意嘅歌，或者播放佢嘅相或者生活片段，都會同正式喪禮有啲近似嘅地方。形式亦可以有聚餐、卡拉OK等，亦可能會派發喪主嘅自傳。

如果呢個人真係死咗之後，家屬都會再次為佢重新舉行正式嘅喪禮。

## 參考
錫萊特

**錫萊特**（）係孟加拉國東北部一城，亦係錫萊特專區嘅首府。2011年人口531,663。

## 參攷
香港假新聞法爭議

喺2021年，香港政府有意就假新聞嘅社會問題立法，規管傳媒工作，不過社會上有唔同嘅討論，親中陣營（親政府派）大多表示支持，認為咁樣可以阻止市民批評政府，唔再傷害社會，但有人就覺得香港政府有意用嚟打壓言論自由，亦有人覺得一件新聞事件可以用唔同角度報道，唔係政府講乜就寫乜，就算有假新聞，都唔一定要用法律規管控制。甚至有人提出證據，支持就假新聞問題立法嘅親政府派，先至係假新聞嘅始作俑者。

## 原本嘅發展
去到2022年2月中，署理民政事務局長陳積志喺立法會會議上表示希望喺上半年完成有關研究工作。

## 唔同機構人士嘅立場
### 泛民主派
#### 香港記者協會
香港記者協會表明反對立法規管傳媒工作，認為喺2000年四個新聞專業團體，包括記協、新聞行政人員協會早喺21年前已經共同訂立《新聞從業員專業操守守則》，列明做新聞要求真、客觀，確保無誤導，四哥會亦有機制處理投訴。

記協主席楊健興喺2021年接受紐約時報訪問嘅時候，話政府嘅立法計劃同埋主要官員經常性將「假新聞」放喺口邊，係試圖逃避不滿公眾嘅問責，特別係反修例運動入面，係為咗逃避公眾嘅批評。

#### 眾新聞
《眾新聞》總編輯李月華批評，假新聞條例細節唔清晰，而且可能包山包海，可能會比北京未經諮詢或部分香港市民同意而強行訂立，引起非建制派負評四起嘅《中華人民共和國香港特別行政區維護國家安全法》造成更大嘅傷害。

### 學者
香港中文大學新聞與傳播學院教授蘇鑰機指，獨裁國家先會用法律、逮捕去控制假新聞，而更自由嘅國家通常以教育為手段處理。

### 親政府派
好多親政府派嘅人（例如：田北辰）都支持就假新聞問題立法。行政會議成員湯家驊強調假新聞法係香港處理呢個問題嘅唯一出路。不過，有唔少激進建制派傳媒，例如港人講地同HKG報都曾經被指散播假新聞，並且被中文維基百科列為唔可靠嘅資料來源。而立場接近激進建制派嘅傳媒人屈穎妍，亦曾經被點名批評，話佢作為新聞工作者，甚至作為大學傳理學系嘅兼職講師，但就其身不正，發表假新聞同仇恨言論，令香港嘅政治兩極化加劇。

## 最後結果
2023年6月尾，特首李家超接受《星島日報》訪問，表明唔會訂立《假新聞法》，佢話如果業界自我規律同行業操守令問題可控，就唔洗以立法手段處理假新聞問題，「唔會因為傷風咳，就當係癌症處理」，意味住香港假新聞法爭議告一段落。

## 參考
監警最前線

《**監警最前線**》（英文：**IPCC Frontline**）係香港獨立監察警方處理投訴委員會（監警會）拍攝製作嘅電視劇，由陳國邦、蔣祖曼同張松枝領銜主演，雷深如、李明憲同李紫僖聯合演出，監製程家傑。劇入面嘅故仔改編自四單真實嘅警察投訴個案。節目喺2021年10月16號到11月6號連續四星期逢禮拜六晚上11點30分到12點，喺無綫電視翡翠台播放。

呢套劇2020年底開始籌備，2021年3月開鏡，總預算460萬港紙，即係平均每集（半個鐘）115萬。

## 演員表
### 主要角色

### 其他角色

## 每集一覽

## 資料來源

## 出面網頁
* 監警最前線 - 主頁 - tvb.com
蒙巴薩

**蒙巴薩**（**Mombasa**）係肯雅第二大城，喺印度洋海岸，人口約莫120萬。喺《鄭和航海圖》入面都有記載，嗰陣譯做**慢八撒**。
桃金娘目

**桃金娘目**（**Myrtales**）係真雙子葉植物下面嘅一目植物，有9個科，譬如桃金娘科。
棘冠海星

**棘冠海星**（**crown-of-thorns starfish**；學名：*Acanthaster planci*）係一個海星物種，出名會獵食珊瑚。
娜塔麗亞奧斯波娃

**娜塔麗亞彼卓芙娜奧斯波娃**（，）係俄羅斯女芭蕾舞蹈員。而家係皇家芭蕾舞團首席。

## 早年
奧斯波娃喺莫斯科出世，9歲開始正式芭蕾舞訓練。1996年至2004年喺莫斯科國立編舞學院深造。

## 職業生涯
18歲果年奧斯波娃加入莫斯科大劇院芭蕾舞團，成為群舞演員，2005年出演唐吉軻德獲得好評。2006年獲晉升為獨舞。2007年被美國《舞蹈》雜誌選為頭廿五值得觀察新星。最終係2010年佢成為大劇院嘅首席，但2011年就因要「尋求藝術自由」而辭職。

之後佢加入美國芭蕾舞劇院，成為係紐約大都會歌劇院演出嘅客席明星。 2011年12月轉投聖彼得堡米哈大公劇院。

2013年4月8號，奧斯波娃宣布加入英國皇家芭蕾舞團，擔任首席，認為舞團可以為佢帶嚟更廣闊多元嘅劇目。同年11月佢首次以首席登台皇家芭蕾，同卡洛斯阿哥斯達拍檔出演《羅密歐與茱麗葉》。之後嘅《胡桃夾子》同《吉賽兒》，佢嘅搭檔分別係阿哥斯達同費達歷高博耐利。

2019年，跟隨佢舞季工作嘅紀錄片《自然力度》上映，導演係英國著名嘅 Gerald Fox。 其後佢更加重返紐約，同大衛海伯格，再次演出《吉賽兒》。

## 私人生活
奧斯波娃曾經同多名舞蹈明星傳出戀情，包括喺莫斯科大劇院嘅長期拍檔伊萬瓦西列夫同皇家芭蕾另一位前首席瑟基普隆尼。2019年，傳出佢同美國編舞家Jason Kittelberger 訂婚。

## 參考

 
## 出面網頁
過期罰款

**過期罰款**係指無喺指定限期內找數（譬如賬單）或者還嘢（譬如向圖書館還書）而需要額外畀嘅罰錢，一般越遲找數罰款就會越多。
NMSL (搞清楚)

**NMSL**可以指：
* 「你媽死了」嘅北方話拼音縮寫，用嚟侮辱對方；
* 國家最高限速：美國喺1974年至1995年期間為高路設置嘅速度限制。
玻璃心 (網絡用語)

**玻璃心**（）係一個網絡術語，本來用嚟形容容易就受到打擊，內心過度敏感嘅人，但近年就好多時候用來形容中國小粉紅對於其他人批評中國，唔理事情本質係點都會有嘅反應。

## 起源
呢個詞源自台灣互聯網，照字面解釋，係用嚟形容一個人內心好脆弱敏感，好易受傷害，就好似玻璃咁易碎。

2014年開始，呢個詞彙開始大規模出現，特別係喺八卦討論區。主要用喺同兩岸關係相關嘅新聞文章，網民主要用呢個字嚟嘲諷中國人對於某啲議題過度敏感同容易發嬲。例如，違背中國大陸所謂嘅一個中國原則，以及無咁緊要嘅小事，例如話「我係台灣人」。之後用法擴充到其他中國人無法接受嘅事實而發嬲，呢個詞亦會同「強國」或者「強國人」夾埋一齊用。

## 反應
有中國網民反駁話，批評中國大陸嘅外國人士先係真正「玻璃心」，覺得佢哋淨係識造謠鬧人，無恥咁抹黑中國。

## 外語
喺英文，呢係叫「snowflake」，意即係「雪花」，喺美國南北戰爭嗰陣，當時人用呢嚟貶低反廢奴主義者。

喺日本，呢係叫「豆腐メンタル」，豆腐本質係容易碎嘅，所以日本人攞豆腐成為詞彙，直譯係「豆腐心」。

## 文化影響
* 2021年，馬來西亞歌手黃明志同陳芳語推出合唱嘅歌曲《玻璃心》，被指揶揄中國大陸嘅小粉紅。

## 睇理
*傷害中國人民感情
*西台灣

類:網絡用語
類:對中國人嘅批評
香港聖公會主教院

**香港聖公會主教院**（簡稱**主教院**）係香港聖公會嘅主教院。召集人係大主教，由佢主持會議。

## 成員
由大主教、教區主教、繼承主教同助理主教組成。所有成員有權響主教院會議發⾔，但係得⼤主教同教區主教有投票權。

## 權力
*依據聖經、教會傳統同教省憲章規例，以詮釋⼀切有關維護教會嘅信條、⽣活同崇拜嘅事。
*調動教省聖品，由相關成員共同執⾏。
*就教會傳統上屬於主教管轄嘅事，發出指引同守則。

## 註

## 參考

## 出面網頁
*主教院牧函
*主教院通告
*聖品調動
食腐動物

（）係指專食死咗嘅生物身體（腐肉）嘅動物，但唔會親手自己殺自己食嘅屍體（即係例如等隻肉食性動物殺咗隻獵物，食完飽嗮走咗，隻食腐動物就行埋去食條死屍淨低嘅肉），例如禿鷹就好出名興做呢樣嘢。
## 睇埋
*食肉動物
*捕食
## 攷
梅艷芳 (電影)

《**梅艷芳**》（）係一套喺2021年11月上映嘅香港傳記劇情電影，由導演梁樂民擔任執導同編劇，江志強監製，由王丹妮、劉俊謙、廖子妤、林家棟、古天樂、楊千嬅同楊祐寧主演，故仔係根據已故香港藝人梅艷芳真實經歷改編，亦係向佢致敬嘅作品，講已故「香港天后巨星」梅艷芳一生嘅經歷。片中用咗電腦特技模擬／重構廿世紀七八年代香港嘅地標景觀，有荔園、尖東海旁、利舞台、宋城、妙麗百貨公司噉。

呢套戲足本導演版以五集迷你劇形式，2022年2月2號開始喺Disney+逢禮拜三4:00pm上線。

## 演員表

## 後續事件
梅艷芳大佬梅啟明喺2021年12月2號入稟，指安樂影片有限公司侵犯佢擁有嘅「梅艶芳」商標，申請禁制令同埋要求賠償。12月4號梅艷芳阿媽梅覃美金發聲明話呢單案佢冇參與。12月5號安樂電影有限公司發言人對傳媒講，單嘢交咗畀公司嘅法律圑隊跟進。住喺加拿大嘅姨甥、梅愛芳大仔潘文皓話睇咗套戲幾次，又話好快會同細佬潘進皓返香港同埋探佢婆婆梅覃美金。

《梅艷芳》喺新加坡上映嗰陣，只能上映華語配音版本，就算有人向政府請願要求都被拒絕。有人就批評，呢套電影既係描述梅艷芳生平，又穿插佢嘅廣東經典金曲，華語放映版本並唔真實，事件亦引起一啲對廣東話喺星加坡嘅地位嘅討論。

## 參考

## 出面網頁
* 
* 
*
王丹妮

**王丹妮**（，）係香港時裝模特兒，因為被選中喺電影《梅艷芳》入面飾演梅艷芳而出名。

## 簡歷
王丹妮喺中國山東出世，出身單親家庭，自細喺新界屯門成長。王丹妮17歲參加 Elite 模特兒比賽，先後攞到香港區冠軍同亞太區總冠軍，正式入行做時裝模特兒。

2016年，電影《梅艷芳》開始選角試鏡，王丹妮被邀請參與，最後喺2017年11月由安樂影片老闆江志強同導演梁樂民落實揀王丹妮。因為王丹妮未做過演員，電影開拍前佢要接受6個月訓練。《梅艷芳》喺2021年11月上映。

## 個人生活
王丹妮24歲未婚懷孕，生咗個女Affa，但因為同男友性格唔夾，最後選擇做單親媽咪。2016年佢識咗藝人羅孝勇，拍拖四年之後，喺2020年年底註冊結婚。

## 演出
### 電影
*2021年：《梅艷芳》 飾 梅艷芳
*2023年：《毒舌大狀》 飾 曾潔兒
*2024年：《焚城》 飾 陳美恩
*2025年：《臨時決鬥》飾 林雪
*2026年：《夜王》飾 Coco

### 電視劇（ViuTV）
*2023年：《那年盛夏我們綻放如花》飾 石曉彤（Jessica）

### 電視節目（ViuTV）
*2021年：《囝囝女女730》 第188集嘉賓
*2021年：《有酒今晚吹》 第77集嘉賓
*2022年：《尾二一屆口罩小姐選舉總決賽》評判
*2022年：《娛論潮》 第25集嘉賓
*2025年：《爆谷一周（第三輯）》 第11集嘉賓

### 電視節目（HOY TV）
*2023年：《四遊記》主持

## 參考

## 出面網頁
*
*
逆線行車

**逆線行車**，又叫**逆線行駛**，係架車用咗相反嘅行車方向去行駛，通常都係因為司機唔熟路，又或者由外地嚟嘅司機未習慣當地相反嘅行車方向。
Claim錢

**Claim錢**，又叫**報銷**，係指一個人用佢自己嘅錢幫另外一個人或者另外一個組織買嘢之後，向對方要求攞返相同金額嘅錢。

公營同私型機構正常都會容許啲員工因為公務需要而Claim錢，但係都會要求員工俾返充分嘅理據同埋證明文件，確認洗咗依啲金額，確保成件事公平同合理。

Claim錢嘅原則係實報實銷，意味着幫人出錢嘅嗰個人係只能夠根據實際俾錢嘅金額去Claim，但係就唔能夠超過或者少於實際俾嘅錢。呢個原則喺公司裏面非常重要，確保左資金嘅合理使用同埋公司資源嘅管理。

至於公司方面，坊間有唔少嘅公司都會用唔同嘅軟件去管理員工Claim錢。
八方通訊

**八方通訊**係香港一間執咗笠嘅電訊公司。

香港電訊管理局喺1996年9月發出6個提供個人通訊服務（PCS）嘅牌照。八方通訊係第二間推出PCS（GSM1800）網絡嘅電訊公司。

八方通訊喺1998年俾數碼通收購，成為獨立品牌 **Extra**，之後仲被數碼通合併成數碼通雙頻網絡。

## 註
Will (not) see you soon

《**Will (not) see you soon**》係香港歌手莊正轉型為獨立歌手之後第一首推出嘅單曲，呢首歌嘅曲風亦由佢之前《開放世界》嘅熱血唔同，反而換上未知嘅恐懼同圓潤嘅電子氛圍。歌詞記錄自己喺面對恐懼時嘅感受，寄語香港人將創傷化為勇氣。

MV 喺一條陰暗嘅下水道取景，莊正坐喺電視機前用白布幪眼，隨住音樂同歌聲響起，佢一步步向光明處走去，將幪住雙眼嘅白布解開綁喺手上，最後一個鏡頭以佢向光明處躍下做總結，表達出莊正點樣親手將創傷化為勇氣，跳出鎖著自己嘅框框，寄語自己同香港人能夠喺創傷中繼續看見希望。MV入面歌名「Will」字嘅設計亦暗藏「721」字眼，意指由香港反送中運動期間嘅元朗襲擊事件。

至於佢自己仕途方面，佢喺接受明報周刊訪問、宣傳呢首歌嘅時候就話，佢仍然想用歌聲唱出自己感受，可以自我、自由、自信咁行落去，就算難行都要行，全因背後有好多值得佢感恩嘅人支持自己。

## 參考


## 出面網頁
*
亞洲週刊

《**亞洲週刊**》（；英文縮寫為YZZK）係一本國際性中文時事周刊，由米高·奧尼爾同康榮（）喺1987年12月13號創辦，並且喺香港編輯發行，立場係親中派，總部而家位於香港柴灣嘉業街18號明報工業中心，現任總編輯係邱立本。

## 其他相關人物
* 江迅：離世之前係《亞洲週刊》副總編
江迅

**江迅**（）係香港傳媒人，做過《文匯報》、《文學報》，離世之前係香港媒體《亞洲週刊》嘅副總編。

## 生平
江迅喺上海出世，籍貫廣東番禺，1968年喺安徽省上海黃山茶林場務農，1974年起先後喺上海第二醫學院、《文匯報》、《文學報》任職。1994 年移居香港，任香港《亞洲週刊》資深特派員，共和（香港）出版有限公司董事總編輯。

佢亦係香港作家聯會會員，著作有《大下海》、《1998 中國病》、《行筆香港》、《香港的七情六欲》、《港人創業上海》等。

## 死
2021年10月10號，江迅突然發燒同全身痛緊急送院，喺仁濟醫院急症室觀察一晚後，醫生覺得情況無大礙而出院，但之後江迅病情再發作，最後喺13號下晝兩點左右離世。

佢嘅死引起香港親中派好大反應，香港前特首梁振英之後喺社交媒體表示沉痛哀悼。《文匯報》報道江迅家屬質疑院方「延誤治療」，而親中派「評論員」劉瀾昌、馮煒光、屈穎妍、陳祖光等人，之後聯署要求特首林鄭月娥全面調查江迅死因，而《大公報》評論就指控有醫護將個人政治理念放喺病人權益之上。

之後，仁濟醫院澄清，話已經詳細解答咗家屬對病人死因同治療經過嘅疑問，又話當時已經做過好多唔同嘅化驗同檢查，事件已經轉交死因裁判官跟進以確定死因，亦認為醫療團隊已經盡力救治病人。另外，《南華早報》亦報道醫院照顧江迅嘅詳細情況，話醫生早喺12號午夜（即第二次入院後1個鐘左右）已睇過江迅，到凌晨兩點半值班醫生再次睇佢，並安排血液同尿液檢驗，仲有透過X光、心電圖診斷病因。病人後來被轉到ICU，前後醫生至少睇過佢六、七次，一入深切治療部，周圍都有醫護人員，根本冇證據顯示係醫療失誤。

## 參考
主匙

**主匙**（ ）係數據庫入便嘅重要識別值，做到每個個案都有自己獨有一個數值。

## 基本概論



例如好似上面個數據庫噉，個庫記住咗一班學生嘅數據，不過 `Name`（名）同埋 `Major`（主修學科）唔會做得到主匙－呢個世上的確有可能會有學生真係咁啱得咁橋同名又讀同一個學科，好似响上圖入面，學生 4 同學生 5 都係個名叫阿 John 而且一樣係讀化學嘅，因為噉，設計個數據嘅人就整咗一行叫 `Number` 嚟表示學生號碼，同每個學生俾個獨一無二嘅號碼佢，嗰兩個讀化學嘅阿 John 號碼唔同，於是用個數據庫嘅人就有得靠住檢驗手上個學生嘅 `Number`，確保自己搵到嗰個學生真係自己想搵嗰個，而唔係一個咁啱同名同姓嘅人－`Number` 就係呢個數據庫條主匙。
## 睇埋
*自然匙
*代理匙
## 引述
自然匙

**自然匙**（**natural key**）喺數據庫上係主匙嘅一種，指條匙嘅數值係對應住某啲會喺數據庫以外嘅特性嘅。假想家陣設計一個記綠學生數據嘅數據庫嘅人想每個學生都俾條主匙佢，但佢用嘅主匙係身份證號碼－佢喺每個學生登記嗰陣都叫佢哋填自己嘅身份證號碼，並且喺個數據庫入面入咗每個學生嘅身份證號碼，因為身份證號碼正路嚟講係每個人都保證獨一無二嘅，而呢種用「喺個數據庫以外嘅地方都有可能會用到嘅特性」嚟做嘅匙就係所謂嘅自然匙。
## 睇埋
*代理匙，自然匙嘅相對
## 攷
東方之珠 (電視劇)

《**東方之珠**》（）係香港無綫電視懷舊劇集，由汪明荃、郭晉安同佘詩曼領銜主演，秦沛、關菊英、石修、陳山聰、陳敏之、方伊琪同黎諾懿聯合演出，唐基明監製。
外匙

**外匙**（ ）係關係數據庫上嘅概念，指條匙會連去第張表嘅主匙嗰度。

## 基本概論
舉個例說明，想像下圖嘅數據庫，要記埋每一個學生係由邊位導師（`Tutor`）主要負責教嘅，間學校嘅數據庫仲另外有張表係記住有關啲導師嘅數據嘅（下面冇擺出嚟睇），而每位導師都有個 5 個位嘅數字表示佢嘅導師號碼（導師號碼係導師數據嗰張表嘅主匙），而學生張表嘅 `Tutor` 就係用導師號碼嚟表示每個學生由邊位導師負責，例如阿 Jack 嘅導師係導師號碼 `83026` 嗰位，而嗰兩個讀化學嘅阿 John 咁啱由同一位導師負責。喺學生呢張表入面，`Tutor` 就係一條外匙。



## 睇埋
*主匙
## 引述
無名天使3D

《**無名天使3D**》（）係香港無綫電視時裝劇集，由佘詩曼、郭羨妮同楊思琦領銜主演，譚耀文、洪天明同林韋辰聯合演出，羅永賢監製。雖然個名包含「3D」，但唔係3D製作。
刑事偵緝檔案IV

《**刑事偵緝檔案IV**》（）係香港無綫電視時裝劇集，「刑事偵緝檔案系列」第四輯，但同之前各輯無關連，由古天樂、陳錦鴻同宣萱領銜主演，佘詩曼、李珊珊、邵美琪、蘇志威同姚瑩瑩聯合演出，潘嘉德監製。
鳳凰四重奏

《**鳳凰四重奏**》（）係香港無綫電視劇集，結合清末、民初、1960年代同2000年代四個時代背景，由佘詩曼同馬德鐘領銜主演，莊偉建監製。
鹿鼎記 (1998年電視劇)

《**鹿鼎記**》（）係香港無綫電視古裝劇集，由金庸武俠小說《鹿鼎記》改編，由陳小春同馬浚偉領銜主演，梁小冰、劉玉翠、陳少霞、徐濠縈、鄺文珣同馮曉文聯合演出，李添勝監製。
聖劍天驕

《**聖劍天驕**》（）係香港無綫電視古裝劇集，由劉德華、莊靜而、張衛健、李琳琳、湘漪、曾江、蘇杏璇、甘國衛、商天娥、劉江主演，李鼎倫監製。呢套劇喺1986年1月5號到1月19號逢禮拜日晚喺翡翠台播。
代理匙

**代理匙**（**surrogate key**）喺數據庫上係主匙嘅一種，指條匙喺個數據庫以外完全係冇意義嘅。假想家陣設計個數據庫嘅人可能唔想個數據庫入面記住好似身份證號碼呢啲咁敏感嘅個人資料，所以佢就改改自己個做法－喺一個學生登記嗰時，佢都用擬亂數產生等嘅方法隨機噉產生一個有返咁上下長嘅號碼（例如 `72108526761` 噉），攞呢個數字嚟做嗰個學生嘅學生號碼；呢啲學生號碼喺個數據庫以外嘅地方係完全冇用嘅，而好似呢種用「喺個數據庫以外嘅地方唔會用到嘅特性」嚟做嘅匙就係所謂嘅代理匙。

## 睇埋
*自然匙，代理匙嘅相對
## 攷
小寶與康熙

《**小寶與康熙**》（）係香港無綫電視同台灣八大電視聯合製作嘅古裝劇集，由金庸武俠小說《鹿鼎記》改編，由張衛健、譚耀文同林心如領銜主演，朱茵、陳法蓉、張茜、麥家琪同吳辰君聯合演出，潘文傑監製。
複合匙

**複合匙**（**composite key**）喺數據庫上係指一種主匙嘅做法，指條匙由兩個或者以上嘅特性（行）組成。舉個例說明，想像家陣有間企業想整個數據庫，記住自己同啲客做過嘅交易，於是佢就整咗個噉嘅數據庫－個數據庫每一列都記住咗一串交易，會包含以下嘅重要數據：

*`Employee_id` 指做嗰單交易嘅員工嘅號碼（記員工數據嗰張表條主匙）、
*`Client_id` 指做嗰單交易嘅客嘅號碼（記住啲客嘅數據嗰張表條主匙）、
*`Total_sales` 指嗰位員工同嗰位客之間嘅交易總共賺咗幾多錢，以美元計。
即係例如員工號碼 107 嗰位員工同客戶號碼 400 嗰個客之間做咗嘅交易總共值 55,000 文美元咁多。喺呢個表當中，`Employee_id` 同 `Client_id` 一齊扮演咗主匙嘅角色－一位員工可能同時要應付多個客，所以齋靠 `Employee_id` 做唔到主匙，而一個客又可能會由幾位員工同時處理，所以齋靠 `Client_id` 都係做唔到主匙，不過 `Employee_id` 同 `Client_id` 一齊用就能夠做到每個個案都有佢嘅獨有數值。呢種用兩個或者以上嘅特性結合而成嘅主匙就係複合匙。



## 睇埋
*主匙
## 攷
如來神掌再戰江湖

《**如來神掌再戰江湖**》（）係香港無綫電視古裝劇集，用如來神掌做創作主題，由關禮傑、蔡少芬、江欣燕、顏國樑、劉家輝、楊得時、歐瑞偉主演，邱家雄監製。
抉擇

《**抉擇**》（）係香港無綫電視時裝劇集，由朱江、李司棋、黃淑儀主演，鄒世孝監製。
歐羅巴 (希臘神話)

希臘神話入面，**歐羅巴**（）係腓尼基一個公主，歐洲（Europe）成個大洲就係用佢嚟命名嘅。
鶴鴕

**鶴鴕**係鶴鴕目鶴鴕科**鶴鴕屬**（屬名：Casuarius）成員嘅通稱，屬於大型嘅平胸鳥類，亦都係鴯鶓（澳洲鴕鳥）嘅近親。

類:雀
類:澳洲動物
科技融合

**科技融合**係指一啲原本唔關事嘅科技範疇，隨著佢哋嘅進步、發展，融合成為一個有緊密連接嘅一個大範疇。例如舊時手錶、電話、電視、電腦同社交媒體係完全無關係嘅科技範疇，但係去到今時今日，一部智能電話加幾個軟件就有嗮呢幾個功能，佢哋亦都融合成為緊密嘅電訊、媒體行業。
六十四位元

**六十四位元**（**64-bit**）係指喺電腦運算上有 64 個位嘅（二進制）整數、記憶體地址、同數據。
舒梨大學

**舒梨大學**（）係英國一間公立大學，喺英倫舒梨郡僑福，1891年創校，1966年升格做大學。

## 出面網頁
*
許東晴

**許東晴**（，）係香港獨立唱作女歌手同音樂製作人，2021年喺香港樂壇出道，推出作品包括《830》、《 分割線》同《irrational》等。

2022年中，許東晴翻唱粵語版《不求月老》（原唱：韋禮安《如果可以》），YouTube點擊率超過九百萬。

## 音樂作品 - 幕前演唱
### 2018年
*《等你愛上一個人》( 編曲 | 監製 )

### 2020年
*《冬情》(編曲 | 監製: Y. Siu/ 許東晴)
*《Beautiful Soul》(作曲 | 填詞 | 監製: 許東晴/ Y. Siu)
*《深邃之處 (Beautiful Soul 粵語版)》(作曲 | 監製: Y. Siu/ 許東晴)
*《亂世中我們相擁》 (混音)

### 2021年
*《笑忘書(音樂永續作品)》 (編曲)
*《830》(作曲 |填詞: Higgo Raj/ Dayze/ 許東晴 | 編曲: Y. Siu/ 許東晴 | 監製)
*《漂流瓶》 (作曲 | 監製)
*《分割線》(作曲 | 編曲: Tin Li/ 許東晴 | 監製)
*《irrational》(作曲 | 編曲: 許東晴/ Cousin Fung | 監製)
*《空明》(作曲 | 編曲: 許東晴/ Cousin Fung | 監製)

### 2022年
*《保護式》(作曲 | 填詞: Matthew Leung/ 許東晴 | 編曲 | 監製)
*《不求月老》
*《星光一眼可尋》(作曲 | 編曲: 許東晴/ Daniel Toh | 監製)
*《ghost of you (星光一眼可尋 英文版)》(作曲 | 填詞 | 編曲: 許東晴/ Daniel Toh | 監製)
*《don't want love if it's not you》(作曲 | 填詞 | 監製)

### 2023年
*《CLOSURE.》(作曲: 許東晴/ Daniel Toh | 監製)
*《Be The Light (feat. 許東晴))》(主唱: 馬檇鏗)

### 2024年
*《high tides, low tides.》(作曲 | 填詞 | 監製)
*《heng fa chuen.》(作曲 | 填詞 | 監製)
*《I'm so emotional.》(作曲 | 填詞 | 監製)
*《my favourite wine.》(作曲 | 填詞 | 編曲 | 監製)
*《my favourite wine. (醞釀一種愛)》(作曲 | 編曲 | 監製)
*《eyes on me.》(作曲、填詞、編曲 & 監製: 許東晴/ Eason YH Chan)
*《當我走了 (feat. Claudia Koh)》(主唱: Heyo)
*《where do we go now?》(作曲、填詞、編曲 & 監製: 許東晴/ JBP)
*《where do we go now? (100%失控)》(作曲、編曲 & 監製: 許東晴/ JBP)
*《最後的光》(作曲: T-ma/ 許東晴)
*《一年容易又聖誕》(作曲: 蔡承恩/ 許東晴 | 編曲 | 混音)
### 2025年
*《New me》(合唱: 葉中月) (作曲: T-ma/ 葉中月/ 許東晴/ Patrick Yip 葉崇恩 | 混音)
*《分手 Remix (feat. Claudia Koh)》(節奏 | 監製 | 母帶後製 & 混音)

### 2026年
*《TonYnoT - Till The Day (feat. Claudia Koh) 》

## 個人專輯

## 音樂作品 - 幕後參與
### 2018年

### 2019年

### 2020年

### 2021年

### 2022年

### 2023年

### 2024年

### 2025年

### 2026年

## 電視音樂節目 - 幕後參與
### 2023年9月 - 時光音樂會 老友記
*鄧紫棋《唯一》(混音)

### 2022年9月 - 我們的歌 (第四季)
*陳慧嫻 孟慧圓《不羈戀人》(和音)
### 2022年4月 - [[聲生不息]]
*李玟《真的想見你》(和音)
*李玟《跳舞街》(和音)
*曾比特《灰姑娘》(編曲)
*李玟《我恨我痴心》(和音)

## 電影相關 - 幕後參與
*《 開幕表演》(混音)
*《4拍4家族》(混音)
#《Go on - opening》
#《⁠一個人》泰迪羅賓
#⁠《Make peace》
#⁠《In your life 落、上落、落、上上》泰迪羅賓、陳諾霆
#⁠《毋忘》謝安琪
#⁠《Go On - Full Band》謝安琪 
*《金手指_(2023年電影)》(混音)

## 廣告相關 - 幕後參與
### 2025年 曼秀雷敦【樂於關懷，人人都係小護士】主題曲
*小花合唱團《人人都係小護士》(混音)

## 註

## 參考資料

## 出面網頁
* 
* 許東晴嘅YouTube
九龍巴士52X線

**九龍巴士52X線**係香港九龍巴士一條日間巴士路線，來往屯門市中心同旺角（柏景灣），前身係1973年7月16號投入服務嘅52線，1992年開始改成52X線，2009年九龍區總站搬到柏景灣到依家。

## 行車路線
**屯門市中心開**經：屯門鄉事會路、屯興路、青山公路（青山灣段、掃管笏段、大欖段）、屯門公路巴士轉乘站、青山公路（大欖段、青龍頭段、深井段）、屯門公路、荃灣路、葵涌道、長沙灣道、欽州街、荔枝角道、上海街、亞皆老街、櫻桃街、大角咀道同海泓道。
*由掃管笏開出嘅特別班次經掃管笏路，之後返去青山公路—掃管笏段52X常規班次原線。

**旺角（柏景灣）開**經：海泓道、櫻桃街、大角咀道、櫻桃街、新填地街、旺角道、彌敦道、長沙灣道、荔枝角道、葵涌道、荃灣路、屯門公路、青山公路（深井段、青龍頭段、大欖段）、屯門公路巴士轉乘站、青山公路（大欖段、掃管笏段、青山灣段）、杯渡路同屯門鄉事會路。

## 車站一覽

*掃管笏特別班次停有 * 號嘅車站，唔停有 # 號嘅車站。

## 參考

## 出面網頁
*九龍巴士52X線
九龍巴士52S線

**[[九龍巴士]]52S線**係一條香港新界旅遊巴士路線，來往屯門公路巴士轉乘站同曾咀，為清明節同重陽節前後前往屯門曾咀靈灰安置所嘅掃墓人士，提供點對點特快服務，中途只會喺龍鼓灘路近沙埔崗127號設置中途站。

## 服務時間同班次

:因應乘客需求，實際開出之班次可能比編定班次頻密，亦會喺上述服務時段以下加開額外班次。

## 收費
* 全程：$19.1
** 龍鼓灘去屯門公路巴士轉乘站：$15.9
** 龍鼓灘去曾咀：$12.5

## 八達通轉乘優惠
乘客登上呢條線後以同一張八達通轉乘以下路線，或者由以下路線登車後以同一張八達通轉乘呢條線，次程可以獲得車資折扣優惠：
;52S ←→ 、、、、、、、、、、、、、、、、、、、、，次程可獲$8折扣優惠
* **52S去屯門公路巴士轉乘站** → 57M、58M、59M、59X、60M、60X、61M、61X、63X、66M、66X、67M、67X、68A、258D、259D、260X、263、960、961或者P960去港島／九龍／荃葵青／沙田
* 57M、58M、59M、59X、60M、60X、61M、61X、63X、66M、66X、67M、67X、68A、258D、259D、260X、263、960、961或者P960去屯門／元朗 → **52S去[[曾咀]]**

## 行車路線

**屯門公路轉車站開**經：青山公路－大欖段、小欖交匯處、屯門公路、皇珠路、龍富路、龍門路、龍鼓灘路、稔灣路及未命名路。

**曾咀開**經：未命名路、稔灣路、龍鼓灘路、龍門路、龍富路、皇珠路、屯門公路、小欖交匯處、青山公路 – 大欖段及小欖交匯處支路。

### 沿線車站

## 出面網頁
*九龍巴士52S線
Yoneda引理

喺範疇論入面，**Yoneda引理**可以話係最基礎但係又最重要嘅定理，佢可以將局部小範疇嵌入去對應嘅函子範疇入面，可以睇做羣論入面嘅Cayley定理嘅推廣。
旗簇

喺幾何學入面，**旗簇**（）係一個齊性空間，每一點代表一支有限維向量空間入面嘅旗。
Hermann Grassmann

**Hermann Günther Grassmann**（）係一個德國博學家，喺佢生活嘅時代以語言學家嘅身份聞名，但係依家就作為一個數學家為人熟識，佢亦都同時係一個物理學家、新人道主義者同出版家。
馬來西亞預防犯罪基金會

**馬來西亞預防犯罪基金會**（，，，縮寫：**MCPF**）係馬來西亞一個非牟利政府機構，主要任務係提升公眾對預防犯罪以及罪犯康復嘅認識。同時，亦鼓勵公眾參與政府以及其他有關方面嘅非政府組織舉辦嘅預防犯罪工作。

馬來西亞預防犯罪基金會喺1993年1月11號，由當時嘅馬來西亞首相馬哈迪成立，佢亦曾經擔任呢個基金會嘅贊助人。

## 參考

## 出面網頁
*
波格 (搞清楚)

**波格**可以係：
* 波格 (泳手)（1919-2009），瑞典泳手
* 波格（1956-），瑞典網球員
陶格夫匹爾斯

**陶格夫匹爾斯**（**Daugavpils**）係拉脫維亞第二大城，2023年人口有7.8萬幾人，面積72.37平方公里。
利耶帕亞

**利耶帕亞**（**Liepāja**）係拉脫維亞第三大城，2023年人口有6萬幾人，面積68.03平方公里。佢係波羅的海其中一個重要不凍港。
葉爾加瓦

**葉爾加瓦**（**Jelgava**）係拉脫維亞第四大城，2023年人口有5.4萬幾人，面積60.56平方公里。
尤爾馬拉

**尤爾馬拉**（**Jūrmala**）係拉脫維亞第五大城，人口約莫有5萬，面積101.36平方公里。
瓦爾米耶拉

**瓦爾米耶拉**（**Valmiera**）係拉脫維亞一座城，人口約莫有2.3萬，面積19.36平方公里。
雲特史比斯

**雲特史比斯**（**Ventspils**）係拉脫維亞一座城，人口約莫有3.3萬，面積57.97平方公里。
雷澤克內

**雷澤克內**（**Rēzekne**）係拉脫維亞一座城，人口約莫有2.7萬，面積17.50平方公里。
葉卡布皮爾斯

**葉卡布皮爾斯**（**Jēkabpils**）係拉脫維亞一座城，2023年人口有2.1萬幾人，面積25.45平方公里。
虛弱妝

**虛弱妝**係指化粧化到個人自己望落面色唔好、營養不良、虛弱、對眼無神噉嘅樣。

喺中國大陸，曾經有人化個虛弱妝嚟呃人，乘機攞着數。例如係喺飯堂，曾經有人用呢個妝去令嗰度啲職員以為自己身體孱，博佢哋𢳂多啲飯餸畀自己。

不過，化咗「虛弱妝」嘅人個樣同癮君子嘅症狀太過似，搞到俾市民以為佢哋係吸毒嘅，重驚動埋啲差人。

## 參考
韓國部署薩德反導彈系統事件

**韓國部署薩德反導彈系統事件**（）係指大韓民國接受美國嘅協助下喺國內部署薩德反導彈系統（薩德系統）嘅過程同衍生嘅事。薩德系統嘅部署喺2016年2月7號宣布開始磋商，喺2016年7月8號正式宣布落實，部署嘅具體行動就喺2017年3月6號開始進行。呢件事引發咗國際性爭議，韓國主張呢項軍事部署只係應付朝鮮民主主義人民共和國嘅防禦措施，中華人民共和國就認為部署薩德系統會對佢哋嘅國土安全造成影響，並對韓採取幾項反制措施。呢件事亦對太平洋地區嘅戰略平衡造成影響，例如俄羅斯都表態話唔好。

## 參考
中韓關係

**中韓關係**或**韓中關係**（），係指中華人民共和國同朝鮮半島南半部地區嘅大韓民國之間嘅雙邊外交關係。兩國喺經濟上嘅交流喺1975年開始，而雙方喺1992年先正式建交始邦交正常化，之前大韓民國因堅定嘅反共立場，長期同持反共立場並擁護三民主義嘅中華民國政府保持官方關係。

由1988年5月10號，中韓兩國正式建交後，韓中關係係咁提高，雙方高層互訪頻繁，經貿、文化、人員往來發展得好快。1988年11月1號，時任韓國總統盧泰愚喺兩國建交1個月後，就率龐大訪華團出訪中國，去接見中共中央總書記江澤民、中國國家主席楊尚昆、中國國務院總理李鵬等領導人。雙方喺北京發表《中韓新聞公報》，並簽咗《中韓貿易協定》、《中韓投資保護協定》、《中韓關於設立經濟、貿易、技術聯合委員會協定》、《中韓科學技術協定》。1997年12月，金大中訪華嗰陣，兩國關係被提升做「面向21世紀的合作夥伴關係」。2003年，兩國關係提升做「面向21世紀的全面合作夥伴關係」。2008年5月，李明博訪華嗰陣，兩國關係被再次提升做「中韓戰略合作夥伴關係」，令雙邊關係走向成熟。

## 睇埋

* 中國抄襲韓國演藝作品爭議
* 限韓令

## 參考

## 出面網頁

* 中國駐韓國大使館官方網站
* 中國駐釜山總領事館官方網站
* 中國駐光州總領事館官方網站
* 中國駐濟州總領事館官方網站

* 韓國駐華大使館官方網站
* 韓國駐香港總領事館官方網站
冰島潮什麼

《**冰島潮什麼**》（）係香港電視廣播有限公司嘅遊埠節目，由梁芷珮做主持，亦係佢嘅「潮什麼系列」第八輯作品，喺香港時間2021年10月18至27號逢禮拜一到三22:30到23:00喺翡翠台播。呢個節目會介紹冰島嘅新潮嘢。

## 每集內容

## 出面網頁
*冰島潮什麼 - 主頁 - tvb.com
Green Day

**Green Day**係美國搖滾樂隊，1987年出道，係1990年代美國鬅客搖滾嘅其中一個代表樂隊。
聖瑪竇

**聖瑪竇**（天主教譯名）（**Saint Matthew**），又叫**聖馬太**（基督新教譯名），係耶穌嘅十二門徒其中一位，亦係四大聖史其中一位。
維斯比

**維斯比**（**Visby**）係瑞典哥德蘭島最大嘅城鎮，亦係哥德蘭省首府，人口2.4萬。
南美豹貓

**南美豹貓**（**Leopardus pardalis**）又叫**美洲豹貓**，係貓科豹貓屬嘅動物，主要分佈中美洲同南美洲北部。
麝牛

**麝牛**（**Ovibos moschatus**）係牛科**麝牛屬**唯一品種嘅動物，主要分佈加拿大北部同格陵蘭島。
羅巴切夫斯基

**羅巴切夫斯基**（**Никола́й Лобаче́вский**，）係俄羅斯數學家，主要研究非歐幾里得幾何，亦提出咗雙曲幾何（羅氏幾何）嘅概念。
埃米·諾特

**埃米·諾特**（**Emmy Noether**，）係德國猶太裔女數學家，主要研究抽象代數，亦提出咗諾特定理嘅概念。
萊姆

**萊姆**（**Stanisław Lem**，）係波蘭科幻小說作家，亦有研究哲學、未來學同文學評論。
現象學

**現象學**（**Phenomenology**）係哲學嘅其中一門學科，專門研究顯現喺人嘅意識入面嘅現象。
維也納新年音樂會

**維也納新年音樂會**（德文：**Neujahrskonzert der Wiener Philharmoniker**）係每年嘅元旦朝頭早 11 點 15 分（維也納時間）都會喺維也納搞嘅一場音樂會，始於 1939 年，地點係維也納嘅金色大廳，維也納愛樂樂團會演奏約翰施特勞斯一世同約翰施特勞斯二世等幾位著名奧地利作曲家嘅名曲（例如《藍色多瑙河》），仲會有華爾滋、普卡同瑪祖卡等嘅曲種嘅音樂。
朱文佳

**朱文佳**（，），香港傷殘羽毛球運動員，讀過樂善堂余近卿中學。佢喺2021年參加咗2020年夏季殘疾人奧林匹克運動會，喺男子單打SH6級為香港拎到銀牌。
玻璃心

**玻璃心**可以係：
*玻璃心 (網絡術語)
*《玻璃心》，黃明志同陳芳語合作推出嘅歌
* 《玻璃心 (齊秦單曲)》
* 《玻璃心 (楊林專輯)》
* 《》：美國樂團金髮美女嘅歌曲
超迴路

**超迴路**（）係一種軌道運輸概念，攞抽成真空嘅密封導管畀啲膠核車行駛嘅，來減少風阻並提高隻行駛速度到接近音速。喺歐洲有德國、英國、意大利、波蘭等等幾個國家都有未來計畫項目喺超迴路上。
顏寬恒

**顏寬恒**（）係中國國民黨籍臺中市政治人，沙鹿人，做過國民黨副秘書長、立法委員及無黨團結聯盟國民大會代表，係台中黑派代表。

## 政治生涯
2012年11月底，佢老豆顏清標被褫奪公權而被撤職，顏寬恒就代父出征以國民黨籍贏得2013年臺中市第二選舉區立法委員缺額補選，以1138票嘅些微差距保住顏家政治香火。佢喺2016年連任成功，但得票之差亦只係五千幾票。

2020年，佢大爆冷門，以5073票嘅些微差距輸咗畀台灣基進嘅陳柏惟，以選區行政區全敗嘅姿態結束兩屆七年嘅立委連任之路，亦係佢家族自阿爸顏清標參政30年來首次吞下敗仗。

去到2021年，佢積極支持陳柏惟罷免案，但呢次罷免案就被視為為前高雄市長韓國瑜喺2020年被罷免後，韓國瑜同國民黨一啲支持者發起嘅報復性罷免案之一。罷免案最後被通過，而佢就喺11月9號被國民黨徵召參加有關議席補選，不過佢輸咗畀民進黨嘅林靜儀。

## 演出作品
### 電視劇

## 爭議

### 家庭背景相關
台中前新聞局長卓冠廷曾經話佢，細細個就用阿爸嘅特別費去有小姐接待嘅酒店，服務處仲係黑道交贖金嘅地檔，檳榔攤係嫌疑犯放槍嘅地方。

### 關於論文嘅爭議
喺2021年10月，顏寬恒被廣泛報道，佢喺中華大學嘅碩士論文，內容直指「黑道份子常藉由參與鄉鎮市長或民代的選舉漂白身分」、「地方派系與黑金轉戰縣或立委選舉」、「排除黑金與派系政治」。結果，有啲人就基於佢嘅家庭背景，揶揄佢話佢篇論文好中肯，講出自己親身經歷。另外，呢篇論文亦被發現抄襲元智大學碩士生徐秀華喺2003年發表嘅論文，而且冇註明出處，唔符合學術倫理規範。

## 參考
法查斯嘉希活

**法查斯嘉希活**（；），係一名喺肯雅同英國出身嘅女芭蕾舞者兼演員，而家做到咗皇家芭蕾舞團首席（舞者）。喺2019年參演咗音樂劇改編電影《Cats》後開始俾外界認識。

## 早年
希活係1992年7月4號喺賴羅比出世，老竇係英國人，媽媽係肯雅人。到2歲時畀父母帶返西修適士郡，跟埋祖父母一齊住。3歲嘅時候祖父母帶咗佢去睇《胡桃夾子》，跟著希活就開始咗學跳舞。開頭佢響Le Serve School of Ballet同埋Theatre Dance呢兩間學校讀書，直到一位老師鼓勵佢去White Lodge（皇家芭蕾舞學校嘅初級班）試境。2003年佢正式入讀皇家芭蕾舞學校， 2008年成功升上高中，但後嚟由於受咗傷最尾係冇正式畢業，淨係拎返張肆業紙。

## 職業生涯
到2010年希活獲選入咗皇家芭蕾舞團， 跟著連續幾年升位到2016年，就做到咗首席（舞者）。

到2018年11月，希活加入咗電影《CATS》嘅劇組，出演一位名叫「維多利亞」嘅白貓 ，為咗演角佢係要同皇家芭蕾告返假。佢返返皇家芭蕾之後，就做咗施沙高雷力士（後發展成情侶）喺《羅密歐與茱麗葉》嘅首演拍檔。

到2020年因為武漢肺炎，希活原本預定首演嘅《天鵝湖》被迫取消咗。佢跟住就響應咗米茜高普蘭嘅呼籲參與「救救舞天鵝」行動，將跳《天鵝之死》嘅影片擺上網，再將籌到嘅善款捐助返各大舞團同藝術基金。喺皇家芭蕾復演直播度，希活再同高雷力士演出咗一段全新編排嘅雙人舞。

## 攞獎
喺入讀皇家芭蕾舞學校嘅時期，佢分別喺2009年同2010年贏得Lynn Seymour Award for Expressive Dance同英國年度舞者獎。

希活曾經喺2010年參與咗皇家舞蹈學院主辦嘅珍妮爵士國際芭蕾大賽，斬獲銀獎同最受觀眾歡迎大獎。佢仲喺英國舞評人大獎度攞過好多次榮譽，包括2014年嘅最佳新人獎，同2016嘅最佳女舞者。

喺2019年9月出、由修適士公爵夫人美謹主編嘅《英國 Vogue》雜誌，佢獲選為15位有影響力嘅封面女性之一。到2020年佢畀《權力榜》選為英國百名最有影響力嘅非裔名人之一。

## 參考
印度一級政區

**印度一級政區**包括28個邦、8個聯邦屬地同埋德里國家首都轄區。

## 邦
*安德拉邦
*阿魯納查爾邦
*阿參邦
*比哈爾邦 
*查蒂斯加爾邦 
*果阿邦 
*古吉拉特邦 
*哈里亞納邦 
*喜馬偕爾邦 
*乍拉肯德邦 
*卡納塔克邦 
*基拉拉邦 
*馬哈拉施特拉邦 
*中央邦 
*曼尼普爾邦 
*梅加拉亞邦 
*米佐拉姆邦 
*那加蘭邦 
*奧里薩邦 
*旁遮普邦 
*拉賈斯坦邦 
*錫金邦 
*淡米爾納德邦 
*泰倫加納邦 
*特里普拉邦 
*北阿坎德邦 
*北方邦 
*西孟加拉邦

## 聯邦屬地
*安達曼-尼科巴群島 
*昌迪加爾 
*達德拉-納加爾哈維利-達曼-第烏 
*德里國家首都轄區 
*查謨-喀什米爾
*拉達克
*拉克沙群島 
*本地治里
國安法指定法官

喺香港，**國安法指定法官**（）係由行政長官喺現任裁判官或者法官入面另外再指定出來，負責處理各級法院嘅國家安全罪行案件。未經行政長官指定嘅法官係唔可以處理依啲案件。

## 委任指定法官
中國全國人民代表大會常務委員會喺2020年6月30號通過咗香港國家安全法。依個法例入面嘅第四十四條第三款，要求國家安全罪行案件由「指定法官」審理。

根據依個法例，行政長官應該指定部份現任各級裁判官同法官處理國家安全罪行案件。而喺作出指定之前，行政長官可以諮詢首席大法官同維護國家安全委員會。指定法官嘅任期為一年。

另外，法例規定行政長官唔可以指定曾經「有危害國家安全言行」嘅法官。如果指定法官作出任何被認為危害國家安全嘅言行，就應該撤回獲指定嘅決定。

## 公眾已知嘅指定法官
由於政府認為披露指定法官嘅資料，會對指定法官構成安全威脅，所以未有向公眾提供指定法官嘅完整名單。但係，當個別國安案件喺法庭上公開進行各種法律程序嘅時候，新聞媒體同公眾就會知道邊個係負責嘅指定法官。而區域法院郭偉健法官曾經自爆自己係國安法指定法官。不過，公眾係無辦法知道，個啲獲指定但又未曾公開處理任何國安案件嘅法官係邊個。公眾同樣唔知道，一個法官係幾時開始獲得指定同結束嘅確實日期。

以下係公眾已知嘅現任同前任指定法官同裁判官：

## 參考
阿梅斯

**阿梅斯**（加利西亞文：**Ames**）係西班牙加利西亞拉科魯尼亞省一市鎮，總面積80平方公里，2020年總人口32,104。

## 出面網頁

*
Undertale

《**Undertale**》（粵譯：**地底傳說**或者**傳說之下**）係由托比·霍士（Toby Fox，id係tobyfox）做嘅一款角色扮演遊戲，2015年9月15號出版。喺遊戲入面，玩家要控制一位跌落地底世界，俾魔法屏障隔開嘅人類細路。玩家嘅任務就係要將佢帶返地面，探索充滿城鎮同山窿嘅地下世界，並喺旅途入面解開無數嘅謎題。遊戲嘅特色係佢特殊嘅戰鬥系統，玩家要避開對手嘅彈幕攻擊，可以選擇寬恕（mercy）或者攻擊（fight）佢哋。呢啲選擇會影響到遊戲入面嘅對話、人物、故事同結局。

呢個遊戲喺上市之後受到遊戲評論家嘅好評，讚遊戲入面嘅幽默元素、直觀嘅戰鬥系統、音樂獨創性同埋劇情入面同角色深刻嘅情感連結。最後遊戲嘅銷售量超過咗一百萬份，俾人提名過好多榮譽同埋獎項。

2018年10月31日，由Toby Fox推出咗一款有相似角色設定嘅遊戲《Deltarune》，有同Undertale相似嘅設定，可以係Windows同埋macOS嘅平台上面免費玩。 好多人都以為Deltarune嘅Undertale嘅續作，但係佢其實係同Undertale冇關嘅另一款遊戲，Toby話個正式版會係未來7年之內推出。

此外，有擁躉用咗6年時間自製另一款遊戲《Undertale Yellow》作為Undertale嘅前傳，暫定2022年冬季推出。

## 故事
《Undertale》嘅故事完全發生喺地底世界，啲怪獸俾人類封印喺一個好大的地底山窿入面，佢哋曾經同人類和諧咁生活喺地面，但係喺同人類嘅戰爭嗰陣時失敗咗而被驅逐，地底同地面世界就俾人類起嘅屏障隔開，之後，人類同怪獸完全分居。地底世界唯一嘅入口就喺伊波特山（Ebott）。

21世紀初嘅某年，玩家操控嘅主角 Frisk由伊波特山跌落地底世界，遇到Flowey，呢朵花向Frisk講呢個世界嘅運作機制，順便鼓勵佢提高「LV」（「LOVE」），欺騙埋Frisk掂佢啲攻擊，話畀佢聽可以通過殺死怪獸嚟得到「EXP」，並主張：「喺呢個世界上面剩係得殺，或者係俾怪獸殺。」當Flowey想殺咗Frisk嘅時候，Toriel就會阻止再由Flowey手入面救Frisk，Toriel喺一個慈祥嘅山羊怪獸，佢有善咁教Frisk點樣解決關卡嘅謎題，喺唔傷害怪獸亦都可以喺戰鬥入面生存嘅技巧，並希望可以保護Frisk唔俾地底世界嘅國王——Asgore Dreemurr傷害。

不過，Frisk最終仍然同Toriel告別，揾Asgore嘅城堡同比結界阻擋，可以到地面世界嘅通道，喺旅途入面Frisk認識咗唔同嘅怪獸，包括擔任哨兵嘅骷髏骨頭兄弟Sans同埋Papyrus，皇家衛隊嘅首領Undyne、皇家科學家Alphys、地底世界嘅電視節目主持人Mettaton等等，但係間唔中就會有一啲怪獸戰鬥。喺戰鬥入面，Frisk可以揀殺死或者唔殺（Spare）怪獸，亦都可以同佢哋做朋友。

隨住傾計同劇情嘅發展，Frisk越嚟越熟悉人類同怪獸之間嘅戰爭點樣發生，同埋地底王子—Asriel嘅背景故事。Asriel係Asgore同Toriel嘅仔。有一日，佢同第一個跌落地底嘅人類Chara結識，之後第一個人類俾Asgore同Toriel收養。

有一日，Chara計畫俾Asriel吸收佢嘅靈魂，順便穿過屏障，喺地面收集六個人類靈魂，諗住放啲怪獸。按計畫嚟講，第一個人類飲毛茛做嘅茶自殺，Asriel吸收咗Chara嘅靈魂，再帶佢嘅屍體穿過屏障返返佢嘅鄉下。但係村民就以為Asriel殺咗Chara，而開始攻擊佢。Chara諗住跟住計畫殺死人類，而Asriel就拒絕做計劃，冇攻擊到人類，只係誓死抵抗班村民嘅攻擊，將Chara嘅屍體帶返地底，之後喺金色花床上面化成灰燼。個意識喺第一朵喺地底開嘅金色嘅花上面，後來俾Alphys帶返真.實驗室並注射咗決心，變成咗冇靈魂嘅生命，亦即係之後嘅Flowey。

隨住兩個細路嘅死亡，悲痛嘅Asgore對人類再起戰爭，決定殺死任何跌落地底嘅人類嚟收集靈魂，打爛屏障。遊戲開始嗰陣，佢已經有咗六個人類靈魂。遊戲嘅結局取決於玩家點樣對應同怪獸嘅戰鬥。結局主要有三種：中立路線、和平路線，同埋屠殺路線。如果玩家冇殺死地底世界嘅所有怪獸，就會入中立結局。取決於玩家造成邊啲重要人物死亡，總共有多過十二個分歧路線。

遊戲接近尾聲嗰陣，Frisk就會到城堡，並通過Alphys所述知道咗佢仲需要一個怪獸嘅靈魂，先至可以穿過屏障嘅事實，咁樣就迫使咗Frisk同Asgore戰鬥。Sans會先喺審判長廊（Judgment Hall）叫住Frisk，話畀佢聽「LOVE」係「暴力等級」（Level Of ViolencE）嘅縮寫；同埋「EXP」喺「處決點數」（EXecution Points）嘅縮寫。

當Frisk儲夠「EXP」，「LOVE」就會提升。Sans就會用Frisk（玩家）嘅戰鬥方式做依據嚟審判Frisk。

## 角色
### Frisk
Frisk係遊戲嘅主角，人類，冇性別，有一種叫做「意志」嘅超能力，呢種超能力可以令佢死後返生。

### Sans

Sans係一隻骷髏骨頭，亦都係Papyrus嘅哥哥，身材矮細，好鍾意講笑話，對話大多數都係用Comic Sans MS字體造成。佢對時間嘅認知好好，所以喺屠殺路綫會係最後嘅大佬。

### Papyrus
Papyrus係Sans嘅細佬，但係比佢高得多，對話大多數都係用Papyrus字體造成。由於佢同皇家衛隊嘅首領Undyne好老友，所以好想成爲皇家衛隊嘅其中一個成員。

### Napstablook
Napstablook係Mettaton嘅表兄弟（英文版冇性別，日文版係男性），係一隻鬼。佢係隱居喺瀑布嘅作曲家同埋唱片騎士，有個蝸牛農場，好少講嘢，成日都覺得好唔開心。

### Undyne
Undyne係一隻好似魚嘅怪獸，係皇家衛隊嘅首領。

### Alphys
Alphys係發明Mettaton嘅皇家科學家，亦都係遊戲唯一一隻唔可以戰鬥嘅主要怪獸。

### Mettaton
Mettaton係Napstablook嘅表兄弟，係一隻機械人，曾經同佢一樣都係鬼。本來佢係用來對付人類嘅，後尾唔知點解變成咗電視節目主持人。

### Asgore
Asgore係地底世界嘅國王，曾經係Toriel嘅老公。

### Toriel
Toriel係喺一隻慈祥嘅山羊怪獸，佢曾經係Asgore嘅老婆。

### Flowey/Asriel
Asriel係Asgore同Toriel嘅仔，死過一次，但係俾Alphys返生，變咗做一朵叫做Flowey嘅花。佢喺和平路綫同埋中立路綫都係最後嘅大佬。

### Chara
Chara係Asgore同Toriel收養嘅一個人類細路，係第一個跌落地底世界嘅人類，同Frisk一樣冇性別。雖然係中立路線同埋和平路線佢已經死咗，但係喺屠殺路綫佢俾Frisk嗰種所謂嘅「意志」超能力返生咗，同佢一齊毀滅地底世界。

## 參考
薩卡什維利

**薩卡什維利**（**მიხეილ სააკაშვილი**，）係格魯吉亞總統，2004年到2013年在職，之後佢又做過烏克蘭敖德薩州州長，2015年到2016年在職。
## 出面網頁

類:元首人物
類:格魯吉亞人
奈莉薩克斯

**奈莉薩克斯**（**Nelly Sachs**，）係德國猶太裔詩人，1966年攞到諾貝爾文學獎。

## 出面網頁
拉克斯內斯

**拉克斯內斯**（**Halldór Laxness**，）係冰島小說作家，1955年攞到諾貝爾文學獎。

## 出面網頁
梅特林克

**梅特林克**（**Maurice Maeterlinck**，）係比利時作家，1911年攞諾貝爾文學獎。

## 出面網頁
因惹卡爾特斯

**因惹卡爾特斯**（**Imre Kertész**，），係匈牙利作家，2002年攞到諾貝爾文學獎。

## 出面網頁
伊禾安德里奇

**伊禾安德里奇**（**Ivo Andrić**，）係南斯拉夫作家，1961年攞到諾貝爾文學獎。

## 出面網頁
希特拉靠民主選舉上台謠言

**[[希特拉]]靠民主選舉上台**，係一啲對民主制度或所屬當地民主進程有保留嘅人士，不時會攞嚟引用嘅說法。反駁呢種說法嘅人，一般會批評希特拉當時所用嘅暴力手段，以及當時所謂嘅民主選舉並無俾到真正人民選擇嚟去反駁。

## 關於說法嘅真偽
反駁呢種說法嘅人指，希特拉雖然參與選舉，但佢用上唔少恐嚇同暴力嘅手段，提倡種族主義灌輸排外仇視猶太人嘅仇恨心理，領導自己所屬嘅納粹黨嗰陣都用上軍事化手段，唔容許有反抗聲音存在。就算手段係一人一票，入面亦冇真正嘅選擇，而係迫人哋投票畀自己。呢啲做法，根本唔可以叫做真正民主選舉，反而係剝奪人權，係最極端嘅獨裁。

再者，就算真正民主制度可以選出一個希特拉，但喺一樣制度之下，仍要可以有新聞自由去監察，換屆嘅時候亦可以用民主選票將希特拉拉落馬。

另外，希特拉喺德國政府當權之前，佢同佢領導嘅納粹黨，雖然日漸取得越來越多嘅支持，但始終攞唔到過半選票。例如喺1932年嘅德國總統大選入面，就有53.0%嘅人投咗俾佢嘅主要對手興登堡，而希特拉自己就只係得36.8%嘅選票。而去到1933年2月27號，納粹黨掌權後對德國共產黨進行插贓嫁禍（國會縱火案）之後嘅選舉，納粹黨都只係攞到4成坐緊嘅選票，唔能夠喺國會攞到過半議席。連同佢建立衝鋒隊喺德國挑起，針對反對佢嘅人嘅武鬥案件同恐怖襲擊，佢都要1933年11月選舉先至一統國會，驅逐所有反對佢嘅人。

## 引用謠言嘅例子

* 喺推動香港就基本法23條立法期間，當時嘅保安局局長葉劉淑儀就曾經話民主幫助希特拉上台，並導致後嚟嘅大屠殺，仲話民主唔係解決所有問題嘅萬靈丹。呢句話當時引起社會嘩然。
* 中國海協會長陳德銘喺2015年訪台期間，就曾經提及呢個說法，之後被民運人士王丹批評無知，對唔住自己嘅歷史專業。

## 參考
奧芬巴哈

**奧芬巴哈**（**Jacques Offenbach**，）係法國作曲家，代表作品係歌劇《賀夫曼故事》。

## 出面網頁
克勞斯艾伯納

**克勞斯艾伯納**（**Klaus Ebner**，），係奧地利作家，1980年代開始活躍，作品語言主要係德文同加泰隆尼亞文。
撐

《**撐**》係一首喺香港反送中運動期間，由台灣董事長樂團發起，喺2019年香港七一遊行前夕推出嘅一首歌。呢首歌由吳永吉作曲，武雄填詞，由林夕負責填廣東話歌詞，何韻詩同黃耀明負責唱廣東話部分，另外參與嘅台灣音樂單位仲有大支、巴奈、吉那罐子、拍謝少年、冰島三郎、音速死馬、張雅淳、勞動服務、舒米恩、黃子軒、楊秀卿、滅火器樂團、儲見智、謝銘祐等。

## 歌詞內容
成首嘅歌詞以華語同廣東話穿插，意思環繞台灣人支持香港人嘅民主運動，形容運動期間嘅境況就好似雨咁不停落，但係大家都要撐落去，跨過翻越香港政府傲慢嘅高牆。歌詞又提到，民主價值呢啲普世真理並無界限，抗爭過程唔需要感到孤單。 

因為另外關於呢首歌嘅理念，董事長樂團主唱吳永吉喺接受訪問嘅時候亦提到，覺得香港嘅時光返到白色恐怖嘅戒嚴時代，覺得心酸。如果而家唔企出嚟，下一代台灣人會怨恨佢哋點解當初唔企出黎幫佢哋講說話，又擔心台灣會變成好似香港咁。

## 製作過程
雖然製作過程唔夠兩個禮拜，但已經集合咗好多港台兩地嘅音樂單位。製作人柯智豪就透露，由於過程好急，所以佢哋以蒐集檔案嘅方式，有啲歌手直接喺屋企自己錄影後將錄音Send過去，另外亦有同步預約台北嘅錄音室，等歌手一有時間就可以直接過嚟。例如滅火器主唱楊大正亦係利用舞台劇排練空檔，就趕過去錄製。

## 音樂錄影帶內容
音樂錄影帶入面主要係台灣嗰邊參與歌手嘅錄音情況，另外亦有唔少反送中現場嘅場景，例如係香港警察用催淚彈等武器襲擊示威者，示威者被逼閃避，或者要戴上唔同防具嘅情景。

歌名《撐》嘅字體設計用膠帶黏貼成形，靈感係來自於反送中現場，香港民眾用膠帶黏貼嘅「反送中，護我城」字樣，鼓勵香港民眾撐起希望到天亮。

## 外間反應
* 呢首歌嘅MV擺咗上董事長樂團Facebook之後，香港學運領袖黃之鋒喺董事長樂團嘅貼文入面留言：「謝謝台灣的朋友！」。

## 睇埋
* 同反修例運動有關嘅藝術創作

## 參考


## 出面網頁
*
莫斯科河

**莫斯科河**係俄羅斯一條河，起源自莫斯科西部，最後流入奧卡河，長473公里。
## 睇埋
*莫斯科運河

類:歐洲河
類:俄羅斯地理
德涅斯特河

**德涅斯特河**又稱**聶斯特河**，係東歐一條河，起源自烏克蘭喀爾巴阡山脈，最後流入黑海，長1,362公里。
## 睇埋
*德涅斯特河沿岸
## 註

類:烏克蘭嘅河
類:摩爾多瓦嘅河
埃布羅河

**埃布羅河**係西班牙一條河，起源自坎塔布連山脈，最後流入地中海，長930公里。

類:西班牙嘅河
奧卡河

**奧卡河**係俄羅斯一條河，起源自奧廖爾州，最後流入伏加河，長1,500公里。

類:歐洲河
類:俄羅斯地理
莫澤河

**莫澤河**係西歐一條河，起源自法國孚日山脈，最後流入萊茵河，長545公里。

類:法國嘅河
類:德國嘅河
類:盧森堡地理
蒂薩河

**蒂薩河**係中歐一條河，起源自烏克蘭喀爾巴阡山脈，最後流入多瑙河，長966公里。

類:烏克蘭嘅河
類:羅馬尼亞嘅河
類:匈牙利嘅河
類:斯洛伐克嘅河
類:塞爾維亞嘅河
乘風破浪的姐姐 (第二季)

《**乘風破浪的姐姐 第二季**》（）係
2021年1月22號到4月9號開始喺中國芒果TV播出嘅真人騷電視綜藝節目，全12集。

2021年1月22號開始逢星期五晚上八點半推出精華版《**乘風破浪**》，接檔湖南衛視《嗨唱轉起來第二季》播出。

## 節目陣容
### 製作團團隊

### 主持人

### 參賽者

## 睇埋
*《乘風破浪的姐姐 (第一季)》

## 攷

## 拎
* 
* 
*
四大教主

**四大教主**，又叫**臺灣四大教主**，係2005年由臺灣媒體畀蔡依林、張韶涵、王心凌同楊丞琳嘅稱呼。

## 明細
*流行教主：蔡依林
*電眼教主：張韶涵
*甜心教主：王心凌
*可愛教主：楊丞琳

## 註釋



## 參考
東亞病夫

**東亞病夫**（，）係一個用嚟批評清帝國政府腐敗無能嘅詞語，亦係中國近代最重要嘅民族主義詞語之一。另外近年中國大量人民來到香港只針對藥房大量消費都比睇成自我實現預言之一更刻版化左中國人就係東亞病夫。
Sans (Undertale)

**Sans是**2015年出版電腦遊戲Undertale中的一個角色。Sans 也在 2018 年電玩遊戲 Deltarune 中出現，只能在他的商店中找到他，該商店是原始遊戲 Grillby's Diner 的改建版。

## 人物檔案
**Sans**是一隻骷髏頭，和Papyrus是兄弟**最初**是個友善的 NPC，個性隨和、悠閒。 Sans 是由 Toby Fox 在藝術家 Temmie Chang 的支持下創建的。該角色的名字基於 Comic Sans 字體，該字體用於他的大部分遊戲對話。在日文版遊戲中，這種無字體被替換為「可愛的不敬字體」。評論家和粉絲都讚揚了 Sans 的人物塑造。特別是，Sans 因其幽默和與老闆的戰鬥而受到認可，包括其音樂主題“**Megalovania**”。 Sans 已被用作互聯網迷因，並成為多個用戶創建的 mod 和其他項目的主題。他的肖像也出現在《任天堂明星大亂鬥特別版》中的 Mii Gunner 的可自訂皮膚中，並出現在 Good Smile、Fangamer 和 Banpresto 等公司生產的商品

## 概念和設計

Sans 是由《**[[Undertale]]**》的創作者 Toby Fox 所構思的。 Fox 表示，他創作 Sans 的「特殊靈感」來自網路漫畫 Helvetica 的作者 J. N. Wiedle，該系列漫畫講述了以 Helvetica 字體命名的同名骨架。福克斯在大學筆記本上繪製了該角色的初始概念草圖，他最初根據字體將其命名為「Comic Sans」。在這個階段，該角色被簡單地稱為遊戲第二個老闆 Papyrus 的兄弟，後者也以類似的字體命名。當 Fox 最初構思這個角色時，他想讓 Sans 創作更多**骷髏雙關語**，但最終認為這不夠幽默，所以他放棄了這個想法。 Fox 也與 Temmie Chang 合作設計。張表示，這個角色看起來像是在賭場玩撲克牌。在與 Sans 的 Boss 戰中，Fox 選擇使用“Megalovania”，這首歌之前曾在 Homestuck 和 Fox 的 EarthBound ROM hacks 中使用過。藝術家 Drak 設計了一個基於 Sans 的 Steam 集換式卡牌，其中包含一系列 Undertale 卡牌。 Fox 認為，如果 Sans 沒有出現在卡片上，只能在眾目睽睽之下在旁邊打瞌睡，那會很有趣。由於他不確定 Steam 是否會接受只有空白黑色空間的卡片，因此他將聚光燈添加到圖像的中心。 Fox 表示希望 Sans 「昏昏欲睡的存在能夠繼續時不時地給一些人帶來驚喜」。
逃出武漢

《**逃出武漢**》係一首2020年2月1號由高登音樂台推出、關於武漢肺炎大爆發嘅歌，改編自黃明志、王力宏嘅《漂向北方》，係高登音樂台少有以普通話唱嘅改詞歌曲。

另外，高登音樂台亦乘機喺推出呢首歌嘅時候，呼籲香港對中國大陸封關。

## 歌曲內容
首歌內容主要反映喺武漢肺炎期間，居民因為武漢封城而相繼逃亡嘅恐慌。另外，歌詞亦提到武漢華南海鮮批發市場入面有唔同嘅動物而當地人乜都食，同埋中國中央政府最初講到好安全無問題，瞌埋眼唔重視情況，仲話啲人喺度散播流言，但其後終於搞到大爆發，好多人冇命。

## 反應
網絡名人司徒夾帶喺社交媒體形容呢首歌好聽到想用Hifi聽，想down落player聽。另外，原創人黃明志亦喺社交媒體嗰度分享咗呢首歌嘅改版，話希望可以多啲人聽到呢首歌。

## 參考
帝吧出征事件

**帝吧出征事件**又叫做**中國大陸網民「出征」[[Facebook]]事件**；中國大陸網民叫做**Facebook「[[表情包]]」大戰**，係指2016年1月20號喺百度貼吧李毅吧（又叫做帝吧）網絡論壇提議並由部分中國大陸網民實施嘅一項利用翻牆軟件突破防火長城，喺蔡英文等台灣政治人物以及《蘋果日報》、三立新聞網等台灣媒體嘅Facebook主頁大量發佈評論事件，呢件事件又以評論中包含住大量中國大陸網絡常用嘅圖片表情為特點。

## 經過
2016年1月20號凌晨2點左右，新浪微博網民「趙日天233號」發佈咗一條「今晚7點出征fb和對岸台獨同志進行友好交談」嘅微博，信息好快轉發過萬，刷咗上新浪微博嘅熱門話題榜。隨後，「出征隊伍」被分為兩個總群同一個前線部隊，每個總群下又設有6路縱隊，收集「台獨」言論、相等情報工作、宣傳及組織工作（透過發帖召集人馬）；「武器」裝備工作（制作表情包）；對外交流工作（外語翻譯）；戰場清理工作（舉報「台獨」言論）、以及一個粵語組，並對應創立咗6個QQ群組。

中國大陸網民預計要喺夜晚7點對台灣各大媒體臉譜粉絲團發起「進攻」，要用「自制表情」、「網絡言語攻擊」、「檢舉」等手段，喺台媒粉絲團大量刷屏，目的係要令粉絲團關閉。為咗呢次「出征」，有部分網民甚至自制「教戰手則」，亦有人提供表情懶人包，仲提醒唔好用習近平嘅相做表情，避免遭對方改圖。同時有一個鬥魚TV直播間喺6:30左右開播，直播註冊Facebook賬號，並普及事件嘅前因後果，令唔可以翻墻嘅網民亦能夠「共襄盛舉」，消息發佈後，三立、東森等台灣媒體紛紛報道咗呢個消息。1月20號下晝1點38分，距離微博中預告嘅夜晚7點「遠征」仲有5個鐘，「6組帝吧反TD（台獨）出征群」嘅QQ群組入面發佈咗第一個群組公告，公告中要求每位成員「不說髒話、不發任何中國領導人的照片、要攻擊台獨言論而不能全盤否定、一切行動聽指揮」。隨後，「關於去戰場」、「參戰須知」、「注意事項」等公告逐一發佈，公告中明確規定好步驟，先去佔領嘅輿論地，由於涉及境外媒體，群文件入面仲為群民準備咗29個Facebook賬號，7個翻墻軟件。一位負責制圖嘅成員透露，上一日13點左右，新建嘅5個群都因人數上限，加唔到人進去。佢所在嘅制圖組亦不斷有新人加入，唔識制圖嘅負責收集資料圖片，識制圖嘅負責制作表情包圖片，然後上傳到群相冊，畀其他「戰友」用。

共青團中央官方微信運維負責人、宣傳部幹部任曉蓉，亦被認為喺呢次事件入面參與輿論引導工作。

夜晚7點，大量大陸網民湧入Facebook，7:00-7:15湧入三立新聞主頁，7:15-7:30就轉去蘋果日報主頁，之後就去蔡英文個人主頁，同時被湧入嘅仲包括自由時報、何韻詩、林更新、周子瑜等機構同個人嘅Facebook主頁。大陸網民開始對呢啲粉絲團大量評論，並附帶表情包。大量表情包、「八榮八恥」全文、「社會主義核心價值觀」全文、滿漢全席、中國山水畫等內容佔滿各大戰場評論頁。同之前百度貼吧幾次爆吧唔同，呢次帝吧「遠征」組織者規定「有組織、有紀律」，帝吧相關組織者喺組建多個QQ群組入面多次強調文明用語，唔發佈色情圖片，反台獨但唔反台灣人民，隨後翻譯組仲將多國語言版本嘅反台獨聲明翻譯出來，一啲表情包風景圖亦蓋上咗印章，強調「反台獨專用」。夜晚7點，多個平台迅速畀中國大陸網民佔據，網民透過刷詩歌、表情包等方式刷粉絲專頁，一啲平台選擇關閉評論去躲避。由於無法喺中國大陸境內直接登入Facebook，呢次帝吧打擊「台獨」事件喺各直播平台上廣泛傳播，首先開通直播係鬥魚TV，同時觀看人數迅速超過10萬，後畀鬥魚官方關閉。隨後Bilibili、虎牙直播、熊貓TV等多個平台亦先後跟進直播，但隨後無耐都畀呢啲直播平台關閉。

## 睇埋
*小粉紅
*惡意攻擊

## 參考

## 出面網頁
* BBC中文網報道
* 自由亞洲電台報道
八榮八恥

**八榮八恥**（），又叫**社會主義榮辱觀**，係中華人民共和國中國共產黨嘅價值觀。胡錦濤喺2006年3月4號下晝參加中國人民政治協商會議第十屆全國委員會第四次會議嘅民盟、民進聯組會上發表嘅「關於樹立社會主義榮辱觀」講話中提出。

根據官方解釋，提出八榮八恥嘅目的條引導中國大陸廣大幹部群眾特別係青少年樹立社會主義榮辱觀。社會主義榮辱觀一詞被評為2006年春夏中國大陸主流報紙十大流行語之一。

## 主要內容

## 睇埋
*社會主義核心價值觀

## 參考

## 出面網頁

*人民網社會主義榮辱觀專題 
*社會主義榮辱觀——中國經濟網
每天愛你多一些

《**每天愛你多一些**》係出自香港男歌手張學友唱片《情不禁》嘅一首粵語歌，由寶麗金唱片公司喺1991年1月23號首度發行，1993年3月5號再推出國語版，監製區丁玉。呢首歌嘅歌詞包括粵語同華語兩個版本，亦係1993年香港電影《飛越謎情》主題曲。

## 背景
《每天愛你多一些》原曲係《》（），由日本樂隊南方之星演唱，作曲者為該樂隊嘅主唱桑田佳祐。喺香港，曲經林振強填詞、杜自持編曲後，改名《每天愛你多一些》，由張學友演繹，加上張學友積極喺世界各地舉辦演唱會嘅時候都有唱呢首歌，令呢首歌逐漸成為華人地區廣為人知嘅著名流行曲之一。

喺專輯《情不禁》推出後，《每天愛你多一些》成為廣受歡迎嘅一首單曲，喺香港電台「十大中文金曲排行榜」上榜多達32週。

1993年，臺灣填詞人姚若龍以國語填寫歌詞，亦由張學友演唱，收錄喺《吻別》專輯中，但國語版本嘅影響力始終唔及粵語版本，包括一啲擅長國語嘅歌手喺翻唱嘅時候都係選擇演唱粵語版本。

《每天愛你多一些》（粵語版）喺推出後唔只迅速搶佔香港市場，亦喺新加坡、馬來西亞、臺灣同中國大陸等地廣受歡迎。喺推出《每天愛你多一些》（國語版）前幾年時間，《每天愛你多一些》（粵語版）為粵語流行音樂喺其他國家同地區嘅普及作出咗一定嘅貢獻。

## 派臺成績

## 獲得獎項
; 1991年

* 十大勁歌金曲第一季入選金曲
* 十大勁歌金曲
* 十大勁歌金曲——金曲金獎
* 第十四屆十大中文金曲
* 十大中文金曲IFPI國際大碟大獎──情不禁
* 十大中文金曲監製大獎
* 叱吒樂壇男歌手金獎——演唱歌曲：每天愛你多一些
* 叱吒樂壇至尊歌曲大獎──每天愛你多一些
* 叱吒樂壇我最喜愛的歌曲大獎
* 叱吒樂壇大碟IFPI大獎──情不禁
* 澳門電台歌中之歌大獎

; 1997年

* 商業電台「叱吒殿堂至尊歌」
* 香港電台「金曲廿載十大最愛」

; 1999年

* 香港電台「世紀十大中文金曲」

; 其它

* 各大音樂頒獎禮的「最佳歌曲獎」

## 翻唱
### 粵語版本
* 黎明
* 郭富城
* 劉德華
* 胡琳
* 泳兒

### 國語版本
* 張惠妹
* 蕭敬騰

## 衍生作品
由於呢首歌喺香港人之間深入民心，所以除咗唔少藝人翻唱外，亦有啲香港人囉咗呢首改編做二次創作。

*2020年9月，高登音樂台改編咗呢首歌，推出歌曲《每天有雨多一些》，揶揄河南水災災情同埋中國內地水壩虛報容量，誇大防洪功效，同埋政府冇預警排洪導致大量人命傷亡。
*2020年12月，激進親中派社運領袖李偲嫣因為感染武漢肺炎病逝，網絡創作人晴天林就改編咗《每天愛你多一些》，推出新歌《這天送你私煙姐》，歌詞除咗慶祝李偲嫣嘅死亡，揶揄佢生前出位賣寫真，亦批評佢生前太黑心，又表示希望林鄭月娥同香港警察早日遭受報應。

## 參考
魷魚 (遊戲)

**魷魚**（），係韓國嘅一種細路遊戲。主要流行喺20世紀70至80年代初韓國嘅細路仔之間，遊戲場地主要喺兒童遊樂場、學校操場或鄰近嘅巷仔。

隨住土地被石矢覆蓋同發展，遊戲空間消失，導致遊戲逐漸式微，魷魚遊戲喺1980年代之後已經唔再喺細路之間流行。

## 遊戲名
遊戲之所以有噉嘅名，係因為遊戲場地上面嘅圖案由圓形、三角形同正方形組成，形狀好似魷魚噉。呢個遊戲名存在地區差異，例如又叫做「魷魚蓋桑」（）。有部分人堅持認為「蓋桑」係日文「開戰」（）嘅變體，係朝鮮日治時期遺留落嚟嘅詞彙，但係呢個詞冇喺時代轉變時畀人清洗，而家已經喺某種程度上融入韓國民俗。

## 玩法
佢係一款多人遊戲，可以由3至10個人玩，最多可以容納20個人，玩家用猜包剪揼分為攻守兩隊。遊戲主要有兩個獲勝方式，一個係攻擊者抵達目的地，另一個係殲滅對方所有成員。攻守兩隊嘅主場稱為「屋」。最上面嘅圓圈係進攻隊嘅屋，而底部嘅長方形係防守隊嘅屋。呢個遊戲通常係進攻方佔優勢，而對防守方不利。

### 遊戲區域
*1區係攻方嘅起點
*3區係守方嘅起點
*2區係當任何一個攻方玩家成功到達之後，攻方就獲得勝利
*3區底部係門嘅位置，攻方需要從外面通過呢度門先至可以入到3區，唔可以喺出面跳入去，犯規嘅會被淘汰。而守方亦必須通過呢度門先至可以出到外面，如果喺3區跳出外面都係犯規，會被淘汰
*4區係一條河，當攻方過咗河之後，就可以雙腳行

### 走動限制
攻方喺1區、4區外嘅圓形區、3區門外可以用雙腳嚟行，喺其他地區必須單腳跳。4區係一條河，一旦攻方以單腳跳過河，就可以改為雙腳行。

守方喺1區、3區、3區嘅門、4區外嘅圓形區可以雙腳行，但如果跳咗出道門，就必須單腳跳噉同攻方對抗。

### 淘汰方法
*要喺單腳跳嘅時候，另一隻腳掂到地
*雙腳行走嘅時候手掂到地，例如自己跌低或俾對方整跌
*以線為界，俾對方拉入或拉出自己嗰方所屬嘅區域，會被淘汰
*踩線，當雙方玩家嘗試將對方拉入自己嗰區嘅時候，踩到界嗰一方會被淘汰

### 獲勝方式
攻方獲勝有兩種方式，第一種係將守方玩家全部淘汰，第二種係有其中一個攻方玩家成功到達2區。

守方獲勝嘅方式係唔好俾任何一個攻方玩家成功抵達2區，並且將全部攻方玩家淘汰。

## 流行文化
2021年Netflix電視連續劇《魷魚遊戲》嘅標題就係嚟自劇裏面嘅魷魚遊戲，第一集開頭提個呢個遊戲，最後一集以呢個遊戲嚟定出最後贏家。喺電視劇《魷魚遊戲》風靡全球嘅浪潮之下，魷魚遊戲重新開始流行起嚟。

## 參考
漂向北方

《**漂向北方**》係由馬來西亞歌手黃明志同埋華裔美籍歌手王力宏合作嘅一首歌曲，收錄喺黃明志2016年嘅《亞洲通車》專輯。首歌講述一個外地人喺北京嘅北漂經歷，喺YouTube、KKBOX等網站上都受關注，亦出現有鄧紫棋、文慧如等歌手嘅翻唱版本。

2018年，喺《中國新說唱》第10期上，那吾克熱·玉素甫江同埋尤長靖翻唱咗呢首歌曲。2018年第13屆KKBOX風雲榜，鄧紫棋同黃明志合唱咗呢首歌曲。

## 衍生作品
* 窮到發慌 - 由台灣YouTube頻道老天鵝娛樂喺2018年發布嘅歌曲，諷刺蔡英文政府執政導致嘅經濟狀況。
* 逃出武漢 - 喺2020年2月由高登音樂台推出嘅改編歌曲，內容主要反映喺武漢肺炎期間，武漢居民因為封城而相繼逃亡嘅恐慌，同埋中國喺初期隱瞞疫情嘅問題。

## 參考
顏敏時

**顏敏時**爵士（），全名**大衛·安東尼·安德魯·阿梅斯**（），係英國保守黨政治人，1983年起歷任英國下議院同兩選區嘅議員。

## 屋企人
* 阿爸 James Amess，電工
* 阿媽 Maud Martin，裁縫
* 老婆 Julia
* 有一個仔四個女，其中二女 （1985-）係模特兒，個仔係更新人士

## 遇刺

2021年10月15號，顏敏時喺貝爾費爾斯衛理公會教堂（）出席政治活動後畀刺客捅咗好多刀，喺現場被急救咗兩個半鐘頭都冇效，當場斃命。刺客係25歲嘅英國公民阿里，阿里爸爸係索馬里前高官。

10月18號，修安獲，以紀念顏敏時。

## 睇埋
* 《第1382號動議案》

## 出面網頁

* Parliamentary career for Sir David Amess - MPs and Lords - UK Parliament
皇后大道東 (歌)

《**皇后大道東**》係一首粵語歌曲，由羅大佑作曲、花比傲編曲、林夕填詞、羅大佑同蔣志光合唱，收錄喺1991年嘅群星專輯《皇后大道東》。歌曲運用多個同中華人民共和國、英國相關嘅象徵同隱喻，描繪咗香港社會面對1997年香港移交嘅心態。
大國民

**大國民**可以指：

* 電影《大國民》
* 大國民 (歌) - 台灣歌手鄭智化唱嘅一首歌
大國民 (歌)

**大國民**係台灣歌手鄭智化嘅一首歌曲，收錄喺佢1993年發布嘅專輯《落淚的戲子》。呢首歌被認為預言咗20年後嘅中國大陸、香港同埋台灣 。

曾經有中國網站謠傳鄭智化因為呢首歌，俾台灣政府拉咗而絕跡台灣樂壇，甚至係俾人打斷腳。後來鄭智化澄清，自己只係轉投咗資訊科技行業；同埋佢行路唔好，係因為細個患咗小兒麻痺症。

呢首歌因為政治敏感，已經俾中國大陸嘅音樂網站下架。

## 參考
天課

**天課**係伊斯蘭教入面將財產奉獻嘅行為，教法規定當自身財產超出一定限額，就要將其中一啲攞出嚟施捨，自身財產先至算係乾淨。
Viva (謝霆鋒專輯)

《**VIVA**》係香港歌手謝霆鋒嘅第十張專輯，於2000年11月推出，由英皇娛樂推出，喺台灣由大宇唱片發行。

## 曲目

## 文化影響
呢隻碟入面嘅主打《活著VIVA》係謝霆鋒係其中一首最受人熟悉嘅作品，去到20年後仍然有好多人熟悉。 

* 喺2017年叱咤樂壇流行榜頒獎典禮，商台就搵咗當年無發表新歌嘅謝霆鋒嚟到同觸執毛仲有Supper Moment表演，其中一首獻唱嘅歌就係《活著VIVA》。呢首歌嘅前奏一響起，就將全場氣氛推上高潮。 
* 喺2021年，中國政府針對持有他國國籍而又喺中國大陸發展嘅華語藝人，推出限籍令。謝霆鋒忽然宣佈放棄加拿大國籍，加上自己之前喺公開訪問同埋唔同場合嘅時候強調自己中國人身份，俾網民揶揄。網絡創作人晴天林將呢首歌惡搞成二次創作《活在China》，揶揄佢為咗搵食放棄國籍又要扮對國家陶醉。

## 參考
阿克薩清真寺

**阿克薩清真寺**又叫**遠寺**，係伊斯蘭教一間清真寺，喺耶路撒冷聖殿山上面，相傳係穆罕默德展現夜行登霄嘅地方。
阿伊莎

**阿伊莎**（）係伊斯蘭教先知穆罕默德第三位老婆，亦係頭一位哈里發阿布伯克爾個女。
宣禮

**宣禮**係伊斯蘭教入面召喚信徒去參加每日五次嘅禮拜嘅行為，宣禮嗰陣都有讀一段標準嘅宣禮詞。

## 睇埋
*宣禮塔
*宣禮員
雪梨大學圖書館

**雪梨大學圖書館**（**University of Sydney Library**）係雪梨大學嘅圖書館系統。佢喺大學嘅幾個校區合共有八個地點。佢最大嘅圖書館費舍爾圖書館（Fisher Library）以早期嘅捐助者托馬斯·費舍爾命名。藏品入面有好多珍貴嘅物品，例如《巴拿巴福音》現存嘅兩本之一，以及牛頓爵士嘅第一版《自然哲學的數學原理》。

類:雪梨大學
類:圖書舘
暹羅貓

**暹羅貓**（）係種原產自泰國（舊時叫暹羅）嘅貓品種，亦係東南亞好常見嘅短毛貓。
布拉曼牛

**布拉曼牛**（）係種由美國培育出嚟牛品種，由印度嘅牛雜交出嚟，個名「布拉曼」即係解做印度教嘅「梵」。
高地牛

**高地牛**（）係種原產自英國蘇格蘭蘇格蘭高地嘅牛品種，特徵係有長嘅牛角同長嘅牛毛。
大支

**大支**（，台羅：，）係臺灣饒舌歌手，臺南人，原名**曾冠榕**。

## 生平
大支出身警官家庭，阿媽係小學教師。因為家學淵源，專長柔道，成績優異。不過，佢曾經因為一場意外，腳部韌帶斷裂。佢喺臺北體院（而家臺北市立大學）畢業後，投入饒舌音樂嘅推廣，並喺臺南創立咗「人人有功練」。

## 作品
*2019年：《撐》－聲援香港反送中運動，譴責香港政府堅持立法同香港警察濫權嘅歌曲，由香港同台灣兩地唔同音樂單位合作嘅歌曲。
*2020年：英語繞舌歌曲《WHO》 - 批評譴責中國喺武漢肺炎爆發初期隱瞞疫情同埋長期喺世界衛生組織入面打壓台灣，唔容許臺灣參加任何世界衛生組織嘅會議
*2020年：《習近平病毒》(Xi JinPing Virus)：英文饒舌歌曲，批評中國共產黨同習近平喺武漢肺炎期間嘅表現。

冠榕
滅火器樂團

**滅火器樂團**（英文：**Fire EX.**），係一個嚟自臺灣高雄嘅臺語龐克樂團，喺2000年成立。2014年臺灣太陽花學運發生嗰時，國立臺北藝術大學教授吳達坤、陳敬元同埋學生們企劃，邀請滅火器樂團創作歌曲《島嶼天光》，之呢首歌後喺臺灣主流音樂圈受到廣泛注目。2015年成立火氣音樂。2017年創立自己嘅音樂祭為火球祭。2020年第31屆金曲獎最佳樂團獎得獎。

## 團員
*主唱／吉他：楊大正，vox/gt_Sam
*吉他／合音：鄭宇辰，b.v/gt_Orio
*貝斯／合音：陳敬元，b.v/bass_Jc
*鼓手：柯光，dr_Kg

## 作品
*2019年：《撐》－聲援香港反送中運動，譴責香港政府堅持立法同香港警察濫權嘅歌曲，由香港同台灣兩地唔同音樂單位合作嘅歌曲。
海洋棲息地

**海洋棲息地**（英文：**marine habitat**）係指支撐海洋生物生存嘅棲息地。

## 分類
*海邊：海邊係指陸地同海之間嘅交界；呢啲空間經已充滿咗好多生命活動，例如係會上沙灘生蛋嘅海龜、喺海邊捉魚嘅各種海鳥、同埋俾浪沖咗上岸嘅各種生物（常見嘅有海星同白蚱）呀噉。除此之外，有好多主要响陸地上生活嘅動物都會喺海邊嗰度徘徊，想執一啲俾浪沖咗上岸嘅生物嚟食。
*遠洋帶（pelagic zone）：遠洋帶係指開放嘅海（open sea），即係指個海當中遠離陸地嘅一橛，一笪遠洋帶可以想像成一個由水組成嘅圓柱體，周圍都掂唔到陸地；遠洋帶因為養份比較少（唔似得例如珊瑚礁噉，有大柞植物喺度聚集同埋做光合作用生產養份），所以相對嚟講冇咁多生命活動。順帶一提，遠洋帶嘅生命活動往往都會為深海提供養份－喺遠洋帶死咗嘅動物會沉落去深海嗰度，成為深海生物嘅養份來源。
*珊瑚礁（coral reef）：珊瑚礁係地球上最密集最多樣嘅生境之一，係由珊瑚等曉累積鈣嘅動物喺岩石上面建立嘅，會吸引好多生物－例如係會食珊瑚嘅棘冠海星，仲有係小丑魚等鍾意匿埋喺珊瑚入面避開獵食者嘅細魚噉，都會喺珊瑚礁嗰度聚集。珊瑚礁呢家嘢喺熱帶嘅淺水區嗰頭最常見，不過都有啲珊瑚能夠生存喺凍啲或者深啲嘅水嗰度。
*深海：一般嚟講，海面以下超過 1,000 米深嘅區域就可以算係深海；一到咗超過 1,000 米深，太陽光就完全穿透唔到，所以深海係完全漆黑一片嘅，亦即係話喺呢啲地方，植物做唔到光合作用所以生唔到，噉亦都表示深海嗰度唔會有動物係食草嘅，呢啲動物一係就食肉，又或者食腐（食嗰啲由遠洋帶沉落嚟嘅死屍）；亦都有啲深海動物曉靠唔尋常嘅方式嚟攞生存所需嘅能量，例子可以睇吓由海底火山噴出嘅熱能嗰度攞能量維生嘅巨型管蟲。
... 等等。

## 睇埋
*海洋生物學
## 攷
菲士蘭牛

**菲士蘭牛**（）又叫**荷爾斯泰因牛**（），係種原產自荷蘭菲士蘭同德國荷爾斯泰因嘅牛品種，亦係好常見嘅乳牛品種，特徵係有黑白斑紋。
無角和牛

**無角和牛**（）係種原產自日本嘅牛品種，亦係四個和牛品種其中一個，特徵係無牛角。
褐毛和牛

**褐毛和牛**（）又叫**赤牛**，係種原產自日本嘅牛品種，亦係四個和牛品種其中一個，特徵係有啡色嘅牛毛。
你媽死了

**你媽死了**（漢語拼音縮寫：**NMSL**；粵文意思：丟你樓摩），係一句中國大陸網民經常喺同其他網民衝突嘅時候，用嚟侮辱對方，特別係討論同中國相關嘅衝突爭議，未能提出合理論據但又要辯論上維護中國，或者繼續自己對其他人嘅無理霸凌。不過，有時中國大陸網民之間打機，有時輸咗，亦會出現呢句話。

## 衍生字詞
喺泰國，有啲人創造咗「Nmslese」，用嚟揶揄理虧唔夠人講嘅中國大陸網民。中國大陸男星蔡徐坤有支持者曾經被誤導呢個詞語有正面意思，唔小心送咗呢個詞畀佢，後來為咗化解尷尬，就像呢個字美化成「Never mind the scandal and libel.」。

## 衍生同相關文化作品
* 2021年10月，馬來西亞歌手黃明志同陳芳語推出新歌《玻璃心》，當中MV入面就有唔少「NMSL」嘅字眼，仲有熊貓、打爛玻璃，韭菜等場景，揶揄中國大陸政府同網民嘅不理性行為，而歌詞亦句句到肉，結果雙雙被中國大陸封殺。
* 香港高登音樂台曾經以NMSL為主題，推出一系列改編歌曲：
** 其中NMSL ma chai改編自草蜢嘅《失戀陣線聯盟》，歌詞揶揄中國大陸網民被政府限制上網，要翻牆先可以睇到出面嘅網絡世界，但喺出面就喺度做五毛，維護中共政府嘅行為，甚至對其他網民人身攻擊。
** 《VPN》一曲改編自孫燕姿嘅《天黑黑》，歌詞除咗提及中國大陸要翻牆上網之外，仲揶揄中國大陸網民對外面一無所知，自以為全世界都要聽佢講，唔夠人講就只能夠講一句NMSL，然後喺牆入面仲要以為自己好幸福。
** 《NMSL Song》改編自《We will rock you》，揶揄中國大陸網民搞事，結果被泰國人玩返轉頭，並且得到Facebook專頁「只是堵藍」嘅分享。

## 中國大陸反應
由於呢句話太惹火，中國大陸影音網站bilibili喺2021年9月宣布，全面禁用呢啲人身攻擊縮寫用詞。

## 參考